
"Pêdiviya 
Kurdistanê 
Ba 
heye" 


Li Kurdistanê ku demeke dirêj e mijarên şerê dijî 
DAIŞ'ê, budçe, serxwebûn û destengiya aborî rojevê cladi^ 
girin, niha jî maweya Serokatiya Heremê cîhê xwe digire. 
Di Tebaxê de maweya serokatiya Barzanî bi dawî dibe. Li 
gor zagonê dirêjkirina maweya Serok bi rêya erêkirina par- 
lemenê mimkun e. 


Ji hemû aliyên Kurdistanê raya giştî dixwaze Barzanî 
heta Kurdistan negîhîje aramî û ewlehiyê û kêşeya serx- 
webûnê zelal nebe dev ji serokatiyê bernede. Nivîskar, 
hunermend, akademîsyen û entelijansiya kurd ji Parlemen 
û Hikumeta Herêmê daxwaza dirêjkirina maweya Barzanî 

dike. r02 -3 

Dora azadlcirina 
Musilê ye 

Piştî ku li tevahiya 
Kurdistanê têk çû û 
têkçûna wê ya Iraqê jî 
destpê kir, hêz û şiyana 
liv û tevgera DAIŞ’ê roj 
bi roj qelstir dibe. Piştî 
bidestxistina Tîkrîtê niha 
operasyona azadkirina 
Mûsilê hat rojevê. Rêve- 
beriya Herema Kurdistanê 
ji bo tevlîbûna operasyonê 
bi Bexda û têkildaran re 
nîqaşan didomîne. r04-5 

Bajarevejine 



Li Rojava şer 

û avadanî 

Li Rojavayê Kurdistanê êrîşên 
DAÎŞ'ê li herema Cezîrê 
berdewan dike. Di şerên li 
heremê de înisiyatîf di destê 
hêzên kurd de ye. El Nusra 
jî piştî bidestxistina idlîbê 
dorpêçana Efrînê berfiehtir 
dike. Li herema Kobanê li 
aliyekî vegera gel û li aliyê 
din avadana gund û bajêr jî 
didome. r Q6 - 7 



Qazî Mihemed 

Hukmê dardekir- 
inê di şeva 31’ê 
Adara sala 1947’an 
de hat bicîhanîn. 
Qazî Mihemed, 

Seyfî Qazî û Sedrî 
Qazî bi dirûşmeyên 
qahramane çûn ber 


Medya: Azadî 

an jî sansûr? 

Mamosteyê Beşa Ragihand- 
inê yê Zankoya Selahaddin 
Dr. Habeeb Kerkukî, li ser 
rewşa medyaya kurdî, sansûr 
û rola medya kurdî ya di şerê 
li hember DAIŞ’ê rawestiya û 
da zanîn ku di demên şer de 
hin mijar û hesesiyetên tay- 
bet rû didin û divê di mercên 
wiha de medya hassastir be. 

r08 - 09 

Rewşenbîrên kurd 


Divê serokatiya Barzanî bido 


J i ber ku di Tebaxê de maweya 

Serokatiya Mesûd Barzanî bi dawî 
dibe, parlemen û hikumeta Herêmê 
neçar e ku vê mijarê têxe rojeva xwe û 
rêyeke bibine. Rewşa şerê li dijî DAIŞ’ê, 
krîza mûçeya Kurdistanê ya bi Bexda’yê 
re, yekîtiya netewî û destengiya aborî ya 
herêmê mijarên serekene ku Hikumeta 
Hewlêrê pêre eleqedar bibe û tevî vê 
meseleya serokatiyê jî her ku diçe lezgîntir 
dibe. Wek tê zanîn Mesûd Barzanî ew 
du dewr e ku serokatiyê dike û bo ku 
cara sêyem peywira xwe bidomîne hin 
guhertinên zagonî û referandûm dive. 
Herçend ne bi dilê wî be ku careke din 
maweya serokatiyê hilde ser xwe jî dema 
ku meriv li rewşa şer û aloziya li Rojhi- 
lata Navîn, rewşa siyaseta navxweyî û 
geşedanên heyî dinêre bêyî Barzanî kesekî 
ku karibe bi awayekî ku hemû Kurdistanî 
bipejirînin, hemû hizb û partî gotina wî 
li ber çavan bigirin û li qada navnetewî jî 
hêzeke xwe hebe nîn e. 

Wek tê zanîn piştî dewra ewil jî Barzanî 
nedixwest ku pêywira serokatiyê bidomîne 
lê li ser bandora daxwazên raya giştî qebûl 
kiribû. Li gor agahiyên ku ji herêmê tên jî 
Barzanî ne alîgir e ku dewra sêyem pêywi- 
ra serokatiyê bidomîne. Ji ber ku piştî şerê 
DAIŞ’ê û destkeftiyên Pêşmerge Kurdistan 
li hemû cîhanê bû xwedî rêzgirtineke 
mezin û helbet sazkarê vê yekê jî Barzanî 
tê zanîn, li çar parçeyên Kurdistanê û 
li qada dîplomosiya navnetewî Barzanî 
gihîşt mertebeyeke rêzdar û bu xwedî 
prestîjeke berfireh. 

Li aliyê din li gor ramana ku di nava raya 
giştî de serdest e di erefeya serxwebûnê de 
û di nava rûdanên ku li Rojhilata Navîn 
berz dibin tekane kesê ku karibe hemû 
parametreyên di derheqê Kurdistanê 
de qontrol bike û li gorî berjewendiyên 
kurdan saz bike bê guman Barzanî ye. Ji 
ber ku Celal Talabanî ji ber pirsgirêkên 
tenduristiyê ji siyasetê vekişiya û tu kesekî 
ku li asteke bilind a derveyî siyaseta hizbî 
û şexsî serokatiyê bike jî tune ye. 
Siyasetmedar, akademisyen, hunermend, 
rewşenbîr û saziyên li hemû aliyên Kurd- 
istanê jî balê dikêşin ser vê rastiyê û bi 
daxwazeke hevpar banga berdewamkirina 
Serokatiya Mesûd Barzanî dikin. Heman 
daxwaz ew e ku qet nebe Barzanî heta ku 
xetera DAIŞ’ê ji holê ranebe û meseleya 
serxwebûnê zelal nebe, Barzanî Kurdis- 
tanê ji tecrûbe, prestîj û qabiliyetên xwe 
mehrûm neke. 

Her çiqas ku di hin saziyên çapeniya 
Başûr de nûçeyên di derbarê amadekarî û 


xebatên PDK’ê de yên bo domkirina Bar- 
zanî de hatibin weşandin jî, Parlementerê 
PDK’ê Omîd Xoşnav ji BasNûçe’yê 
ragihand ku tu xebatên partiyê yên bi vî 
rengî nîn in. Li aliyê din Serokê Tevgera 
Goran Newşirwan Mistefa beriya çend 
rojan daxwaz ji Parlemena Kurdistanê 
kiribû da ku dema pêywirê ya Barzanî 
bê dirêjkirin û dabû zanîn ku ew dê ji bo 
vê yekê piştgiriyê bidin. Dewra duyem 
ya serokatiya Barzanî di sala 2013’an de 
bi biryara YNK û PDK’ê li parlemenê 
hatibû pebûlkirin. Lê ji bo dewra sêyem 
niha hewce bi guhertineke zagonî û 
referandûmê heye. Li gorî çavdêrên siyasî 
jî Barzanî bêyî referandûmê dewra sêyem 
qebûl nake. Eger ku parlemen biryarekê 
derxe jî Barzanî dê bo meşruiyet û prestîja 
xwe daxwaza referandûmê bike. 

Me wek rojname di hejmarên xwe yên 
beriya niha de li ser mijarê berê xwe dabû 
siyasetmedar û gotinên partiyên her çar 
parçeyên Kurdistanê. Li Başûr, Bakûr, 
Rojava û Rojhilatê Kurdistanê hemû 
siyasetmedar û temsîlkarên saziyên siyasî 
û civakî bi heman hincetan bang li Hiku- 
meta Herêmê kiribûn da ku çi pêdivî bi 
guhertinên zagonî hebe divê bê kirin da ku 
Barzanî dewreke din serokatiyê bidomîne. 
BasNûçe di derbarê mijarê de boçûnên 
rewşenbîr û hunermendên kurd ên li her 
çar parçeyan vergirt. Navborî serokatiya 
Barzanî bo Kurdistanê weke tiştekî elzem 
dibînin û bi yekdengî bang li Barzanî dikin 
da ku pêywira xwe dewreke din bidomîne. 

Nivîskar Têmûrê Xelîl 

Ev jî fikira min: Mixabin, destûra kurdên 
dervayî Kurdistanê tune tevî rêfêrêndûma 
hilbijartina serokê Kurdistanê bibin. Eger 
destûr hebûya, piranîya kurdên Sovyeta 
berê, xwesma yên Ermenîstanê, wê dengê 
xwe bidana Masud Barzanî. Yek ji wan ez. 
Ji ber ku her pêşketineke welatê min bi 
navê wî û malbeta wî va girêdayî ye. Ew 


lawê hêja yê serokê miletê kurd yê hemû 
deman Mistefa Barzanî ye. Ew xemxur e 
di hindava hemû kurdên li hemû cihanê, 
heta kurdên derveyî welêt jî, yên wek me. 

Hunermend Rojda 

Şêr didome û ev şer jî li ser Kurdistanê 
didome. Hewceye Mesûd Barzanî bi 
rengekî neteweyî bi siyaseteke kurdewarî 
karê xwe berdewam bike. Ji bona hebûna 
neteweyîbûna kurdan hêviya min ji Mesûd 
Barzanî ev e ku ji bo hemû kurdan rola 
xwe bilîze. Di şêre Kobane û Şengalê jî hat 
ditîn ku biratiya kurdan çiqas giring e. Di 
siyaseta cîhanê de roleke giran listiye. Kek 
Mesud Barzanî Pêşmerge şandin Kobanê 
û ji dinyayê re jî got kurd birayê hevdû ne. 
Ji bo polîtîkayên kurdan ji bo polîtîkayên 
Rojhilata Navîn ev sekneke raste. Heviya 
min ew e ku Kak Mesûd Barzanî karê xwe 
berdewam bike. 

Hunermend Yusuf Roman 

Di siyaseta kurdan de Mesûd Barzanî 
gelekî muhîm e. Di rewşeke wisa de hewce 
dike ku Mesûd Barzanî li ser karê xwe be û 
serokatiyê bike 

Hunermend Aslîka Qadir 

Bi nêrîna min piraniya gelê kurd, dibêje 
Barzanî bimîne baştir e. Raste bê şexsekî 
Kurdistan dikare bijî, lê bi Barzanî ve 
Kurdistan dê baştir bijî. û yekî ku layiqî 
tesîlkirina Kurdistanê ye heye ew jî birêz 
Mesûd Barzanî ye. Tenê ew dikare di vê 
wexta dijwar de, halekî gelek giran de 
miletê me kurdan bigihîjîne hev. Ez kesekî 
layiqê wê derê nabînim ji bilî Barzanî. 
Malbata Barzanî çi kiriye gereke em wî ji 
bîr ve nekin. Her miletekî sembolekê wî 
heye. Sembola almanan heye ku ew gihan- 
dine hev û Almanya kiriye wek Almanya. 
Dîsa li îtalya’yê wisa ye. Li cem me kurdan 
jî, li Kurdistanê tenê Barzanî dikare Kurd- 
istanê bike Kurdistan. Ji ber ku niha pêy 

wî ketine dixwazin derkeve. Li go 
girînge ew çiqas serokatiyê bi 
ew e ku ew çi karê dike. Lê ew i 
Barzanî bibe Serok. Qedera me bi kar û 
dilsoziya mezin ya Barzanî ve girêdayi ye. 

Akademîsyen Kadri Yildinm 

Kurdistan di şerê germ de ye, hem li 
Rojava hem jî li Başûr. Bi kesayetiya birêz 
Mesûd Barzanî yekîtiya hezên Başûr û 
Bakur di asta herî bilind deye. Li Şengalê 
û Kobanê hevkariya hêzên kurd a yekîtiya 


herêmî dibe ya leşkerî. Di van şert û mer- 
cên dijwar de divê serokatiya Mesûd Bar- 
zanî bê dirêjkirin. Eger di serokatiyê de 
guhertin bên kirin dibe ku encamên neyînî 
derkevin holê. Gava ku em berjewendiyên 
Rojava, Rojhilat û Bakur,Başûr bifikirin 
hewceye serokatiya Mesûd Barzanî berde- 
wam bike. Hevî dikim ku encameke bixêr 
derkeve. 

Zimanzan Sami Tan 


Dema ji hêla demokrasiyê vê bê 
şîrovekirin dirêjkirina maweya serokatiya 
Mesud Barzanî belkî bi xwe re arîşeyan 
bîne. Lêbelê dema mirov rewşa Kurdis- 
tanê di ber çav re derbas bike guhertina 
serokatiya Mesûd Barzanî mimkûne bi 
xwe re xetereyan jî bîne. Dema ku li rewşa 
heyî tê şîrovekirin vebijêrka herî baş dîsa 
Mesûd Barzanî ye. Herçend ji bo di warê 
demokrasiyê bi arîşe be jî ji bo destkefti- 
yên kurdan divê Barzanî berdewam bike. 

Nivîskar Hasan Bildirici 

Her çend Mesûd Barzanî dev ji siyasetê 
berde jî, ez wisa bawer dikim ku ew ê 
tesîra wî li ser siyaseta kurd û Kurdistanê 
berdewam bike. Ya muhîm ew e ku Barza- 
nî dixwaze yan na? Eger Barzanî bixwaze 
û parlemento jî hewcedariyê pê bibîne di- 
kare berdewamiya Barzanî ew ê erênî be. 
Eger Barzanî nebe jî niha hin tedbîr hatine 
stendin. Lê belê ez wisa bawer dikim ku 
divê Barzanî serdemeke din jî berdewam 
bike. Lewre ew ê ji bo gelê Kurdistanê baş 
be. Eger Mesud Barzanî berdewam neke jî 
ew ê pêşengiya wî li Kurdistanê berdewam 
bike. 

Helbestvan Berken Bereh 

Hebûna Mesud Barzani ji bo kurd û Kurd- 
istane gelekî giring e. Ez wek niviskarêkî 
kurd dibejim ku hewceye yasa bê guhertin. 
Barzanî iro sembola neteweya kurda ye. 
Pêşengê herî dilsoz ê Kurdistanê ye. Ji 
bona gele kurd ez ji Mesûd Barzanî hevî 
dikim ku serokatiya xwe berdewam bike. 

Nîgarsaz Ahmet Giineştekin 

Tiştên di dilemin de derbas dibin ew e ku 
serokatiya Mesûd Barzanî berdewam be. 
Tecrûbeya wî gelekî zêde ye. Ew ji bo me 
kurda giring e. 


Derhêner Erol Mintaş 


Êrîşên Daiş’ê hem li Başûre Kurdistan’ê 
hem li Rojavayê Kurdistanê berdewam 
dike. Niha proseyek hem li Rojhilata 
Navîn û hem jî li dinyayê berdewame. Ez 
bawerdikim pewistî bi Kek Mesud Barzanî 
heye. Hewceye ew rola xwe berdewam 
bike. Hem tecrûbeyên wî hem jî tekîliyên 
bi kurdan re gellekî giring e. Parlamentoya 
Kurdistanê van tiştan baştir zane. Pewîstî 
bi wê heye ku hinekî din jî berdewam bike. 

Hunermend Dodan 

Xelkê Kurdistana Başûr gelekî ji Mesûd 
Barzanî hez dikin. Em jî dixwazin ku 
Mesûd Barzanî bimîne. Eger Mesûd Bar- 
zanî dîsa bibe serokê Herêma Kurdistanê 
ew ê ji bo kurdan gellekî baş be. 

Akademîsyen Behrûz Sûcayî 

Eger peywendiyên rexistinî û peywendi- 
yên siyasî bi awayekî esasî bên meşandin 
wê gavê arîşe nîne. Serokekî din an ev 
serok ferq nake. Ez bawer nakim ku kes 
mîna Mesûd Barzanî roleke wisa li Rojhi- 
lata Navîn bimeşîne. 

Nivîskar Yavuz Ekinci 

Kak Mesûd Barzanî hewceye ji bo Kurd- 
istanê li ser kar be. Tecrûbeyên wî gellekî 
hêja ne. Em dixwazin bila serokatiya wî 
berdewam bike. 

Nîgarsaz Burhan Özdemir 

Hebûna Kak Mesud Barzanî divê dewam 
bike hem ji bo kurdên başûr hem jî ji bo 
kurdên Rojava pir giringe. Em pir girîngi 
didin wî. Eger ji serokatî derkeve wend- 
abûna kî mezin bibe. Salên direj di nav 
van meseleda ye. Tecrûbeyên wî pirê. 

Akademîsyen Osman Yaşar 

Ez baş nizanim bê ka Herêma Kurdistanê 
çawa bi rêve diçe. Tu şik û guman bi min 
re tune ku Mesûd Barzanî ji bo kurdan 
yekgirtinê û serbixwebûnê dixwaze. Di dî- 


plomasiya navdewletî de ji wî tê hezkirin. 
Divê ev rewşa heyî berdewam bike 

Nivîskar Hemîd Omerî 

Di dîroka têkoşîna bo kurd û Kurdistanê 
de pêşeng û serokên ku di eniya şer de 
bo gellê xwe şer kirinin û bi dilgermî û 
fedekariya xwe di nav dilê miletê xwe de 
cî girtinin û hîn jî li jiyanê nin kêm in. 

Yek ji wan pêşengan ew kes e ku li her 
çar parçeyên welatê xwe niyetên xerab ên 
dagirkerên welatê xwe bi çavên serê xwe 
dîtiye û bi riya vê zanînê siyaseta xwe bi 
zanebûn dimeşîne Serok Mesûd Barzanî 
ye û ji lewma giraniya wî her daîm li ser 
yekîtî û hevkariya kurdan e. Ji ber wî 
ruhê wî yê pêşmergetiyê ji aliyekî ve haya 
wî ji çanda gelê wî heye; qedr û qîmetê 
dide wan û ji aliyê din bo gelê xwe li 
pêşerojê jî dikare binêre. Ne kevneperest 
e lê hay ji kevneşopiya miletê xwe heye. 
Modern e lê modernîteyê dixe nav hevîrê 
miletê xwe. Haveynê modernbûna ku ew 
diparêze ji kelepûra miletê wî ne dûr e. 

Di nav serokên îro de bi raya min bi sekn 
û helwesta xwe, bi dîtin û giraniya xwe 
bo kurd û Kurdistanê dibe ku ”rûspî”yê 
dawî be. Lewma divê destê Serok Mesûd 
Barzanî nemaze di van rojên tirsnak de 
her daîm li ser pişta Kurdistanê be 

Nivîskar Kawa Nemir 

Hebûna Mesûd Barzanî ji bo hemû 
kurdan gellekî giring e. Ez dibêjim beyî re- 
ferandûmê. Divê ew qanûn bên guhertin û 
cenabê Mesûd Barzanî Serokatiya Herêma 
Kurdistanê ya Federal bidomîne. Divê 
raya giştî ya Kurdistanê û Parlemento 
piştevaniya vê yekê bikin û Barzanî li ser 
kar bimîne û da ku kurd karibin li hember 
dijminên xwe li ser piyan bimînin. Xw- 
eragirî bi serokatiya Mesûd Barzanî baş tê 
temsîlkirin. 





























04 NÛÇE 


Dora 

P iştî ku li tevahiya Kurdistanê têk 
çû û têkçûna wê ya Iraqê jî destpê 
kir, hêz û şiyana bizivîn û tevgerîna 
DAIŞ’ê roj bi roj qelstir dibe. Tê gotin 
DAIŞ’a ku li Kurdistanê bizivîna wê hate 
tevizandin, piştî têkçûna Tîkrîtê kete 
pêvajoya belavbûnê. Bi desxistina Tîkrîta 
ku ji bo serkeftina operasyona Mûsilê 
xwedî grîngiyeke stratejîk û lojîstîk e bû 
nîşaneya operasyona Mûsilê ya mezin. Di 
vê kêliya ku di hemû eniyên Kurdistanê de 
Pêşmerge di tetikê de ye û amadekariyên 
vê operasyonê dike Hikûmeta navendî ya 
Iraqê hem bi Serokê Rêveberiya Herêma 
Kurdistanê(RHK) Mesûd Barzanî û 
hem jî bi rayedarên hêzên hevpeyman 
re hatûçûnên dîplomatîk dimeşîne. Li 
herêmê her çiqas baldarî li ser operasyona 
Mûsilê be jî, rewşa endamên DAIŞ’ê ya 
piştî operasyonê ne diyar e. Pirsa ‘Piştî 
operasyonê wê endamên DAIŞ’ê bi ku ve 
biçin?’ cihê metirsiyê ye. 

Li Kurdistanê ji aliyekî ve ev geşedan 
û dîplomasiya di derbarê wê de û ji 
aliyê din ve jî di derbarê dirêjkirina dema 
serokatiya herêmê, budce û avakirina 
artêşa ezdiyan mijarên sereke yên rojevê 
ne. Di raya giştî ya Kurdistanê de ramana 
domkirina serokatiya Barzanî belav dibe û 
bi vê mebestê di navbera Tevgera Goran û 
PDK’ê de hevdîtin destpê kirin. Yek ji van 
hevdîtinan jî ya di navbera Serokê Tevgera 
Goran Noşîrewa Mistefa ku di hilbijartina 
beriya niha erênî nêzîkî serokatiya Barzanî 
nebûbû û berpirsê PDK’ê Fazil Mîranî de 
bû. Di encama vê hevdîtinê de aliyan li 
ser domkirina serokatiya Barzanî li hev 
kirin. Serokê Goran Mistefa piştî hevdîtinê 
anî ziman ku ew dixwazin ev mijar beriya 
hilbijartinan zelal bibe. Ji alî din ve ama- 
dekariyên, di bin banê Wezareta Pêşmerge 
de damezirandina Artêşa Pêşmerge ya 
Ezdî ku wê piştî rizgarkirina Şengalê, weke 
potansiyela garantîger a parastina Şengalê 
herêmê biparêze destpê kirin. 

“Şehîd û Pêşmerge xeta me ya sor in” 

Piştî ku di hin organên ragihandinê 



Musilê ye 


de Pêşmergeyê bi navê Huzeyfa yê ku di 
şerê li dij DAIŞ’ê de jiyana xwe ji dest da 
weke endamekî DAIŞ’ê hate nîşandan, li 
dij van organên ragihandinê bertek hatin 
nîşandan. Serokê RHK Mesûd Barzanî jî li 
dij van organan bertekeke tûnd nîşan da û 
da zanîn ku ew Pêşmergeyê Şehîd Huzeyfa 
ji nêz ve nas dike, Pêşmerge Huzeyfa kes- 
ayetekî giranbûha, qehreman û comerd e 
û şehadeta Huzeyfa ew pir xemgîn kirî ye. 
Barzanî di vê peyama xwe ya li ser malpera 
xwe ya facebook’ê belav kirî ye de aniye 
ziman ku hin kes di bin banê parlamenê 
de heqaretê li şehîdan dikin lê nabe ku ew 
ji vê yeke re bêdeng bimînin û ji serokê 
parlamenê dawaz kirî ye ku vê bûyerê 
lêbikole û ji bo pêşîlêgirtina bûyerên bi 
vî rengî pêşniyazyasayek bê amadekirin. 
Barzanî di peyama xwe de wiha dibêje: “Ez 
dubare dibêjim; Bila dilê we rehet be. Ji ber 
payebilindiya xwe ez nikarim ji tu tiştekî 
re bêdeng bimînim. Ji bo min Pêşmerge û 
şehîdên me xeta min a sor e û ew ji kesên 
ku bi wan tinazan dikin pir giranbûhatir in” 

Sunneyanjibo herêma xweser ji 
Barzanî alîkarî xwestin 

Endamê Meclîsa Bajêr a Mûsilê Rehman 
Weyîz da zanîn ku Cîgirê Serokkomarê 


Iraqê Ûsame Nûceyfi ji bo avakirina 
herêmeke sunne ku Mûsilê jî dihundurîne 
projeyeke ku DYA jî piştgiriya wê dike 
amade kirî ye. Hate ragihandin ku ji bo vê 
projeya ku tê payîn piştî şerê DAIŞ’ê bikebe 
pratîkê, ji Serokê RHK’ê Mesûd Barzanî 
alîkarî hatiye xwestin. Li gor agahiyên ku 
di çapemeniya Iraqê de derdiçin, projeya 
Herêma Xweser a Sunneyan ku DYA jî 
piştgiriya wê dike li ber qedandinê ye û 
ji bo bicihanîna projeyê ji Barzanî alîkarî 
hatiye xwestin. 

Papa tê Kurdistanê 

Hate ragihandin ku Serokê Rûhanî yê 
Mesîhîyên Katolîk Papa Franciscus ku 
Serokê RHK’ê Mesûd Barzanî di serdana 
xwe ya Vatîkanê ya Gulana sala çûyî de 
ew vexwendibû Kurdistanê wê di demên 
pêş de serdana Kurdistanê bike. Berdevkê 
Wezareta Karên Olî ya Herema Kurdistanê 
Mêrîwan Nexşîbendî di derbarê serdana 
Nûnerê Papa Franciscus Kardînal Fer- 
nando Filoni ya ku ji bo di derbarê rewşa 
mesîhiyên herêmê de agahiyan werbigire 
hatubû Herêma Kurdistanê de pirsên 
Basnewsê bersivand. Nexşîbendî ragihand 
ku di serdana Serokê RHK’ê Mesûd Bar- 
zanî ya Vatîkanê de Papa Franciscus soza 


serdana Kurdistanê dabû Barzanî, her wiha 
Kardînal Fernando Filoni jî daye zanîn 
ku wê Papa Franciscus di demeke nêz de 
bê Kurdistanê û got: “Lê belê di derbarê 
serdana Papa de dîrokeke destnîşankirî 
tune ye.” 


Gelo piştî Tîkrîtê operasyona Musilê 
ye? 

Piştî rizgarbûna Tîkrîtê ji hêla Artêşa 
Iraqê û milîşeyên Şîe niha jî berî li rizgarki- 
rina Musilê ye. Barzanî, eşkere kiribû ku 
Pêşmerge jî dikare bi hevkariya hêzên yek- 
girtî û Yekîneyên Iraqê beşdarî operasyo 
Musilê bibin. Her wiha tê zanîn ku ji bo 
amadekariyên operasyonê hevdîtinan dest 
pê kiriye. Ji bilî Artêşa Iraqê û Pêşmerge, 
beşdariya Artêşa Tirkiyê û îranê ya opera- 
syonê jî tê gengeşîkirin. Her wiha genegeşî 
li ser wê yekê jî tê kirin ku bi destpêkirina 
operasyonê û têkçûna DAIŞ’ê re gelo ew ê 
DAIŞ hêzên xwe ber bi ku ve bişîne? Amaje 
bi wê yekê tê kirin ku ew ê DAIŞ hêzên xwe 
ber bi Sûriyê ve bikşîne û êrîşî bajarokê 
Qamişlo û herêmên kurdan bike. 

Memuzini: Mebesta me xaka Kurdis- 
tanê ya di bin dagirkeriyê deye 

Berpirsê PDK’ê yê Musilê Said Memuzînî 


& 


di derbarê operasyona Musilê de ji 
Rojnameya BasNûçeyê re axivîû eşkere 
kir ku li hemû eniyan destê Pêşmerge li 
ser çeka wan e û ji bi Musilê jî li benda 
fermanê ne. Di berdewamiya axaftina 
xwe de Memûzînî eşkere jî kir ku yekemîn 
mebesta Pêşmergeyên Herêma Kurdistanê 
rizagarkirina xaka Kurdistanê ya di bin 
dagirkeriya DAIŞ’ê deye û hêvî dikin ku 
Şengal û deverên din ê Kurdistanê ji destê 
DAIŞ’ê derxînin û azad bikin. 

Di dirêjahiya axaftina xwe de Memûzînî 
li ser operasyona Musilê û beşdariya 
Pêşmergeyan jî rawestiya û da zanîn ku 
di encam rêkeftinê de Pêşmerge amadeya 
ferman jê re were gotin bi cih bîbe lê belê 
Artêşa Iraqê ji wê yekê re ne amadeye. 
Memûzînî wiha domand. “Pêşmerge ama- 
deye. Ne ku ne amdeye, terefê kurd berê 
jî eşkere kiribû ku Pêşmerge û serbixwe 
beşdarî operasyona Musilê nebe û eger 
biryareke hevpar bê stendin ew ê amadebe 
beşdarî operasyonê bibe. Lê belê li gor ku 
me bihîstiye Artêşa Iraqê ji operasyoneke 
berfireh re neamedeye. Azadkirina Tîkrîtê 
destkeftineke lê belê Tîkrît ne Musil e li 
Musilê di destê DAIŞ’ê de çekên girantir û 
mezintir hene.” 



Barzanî bi senatorên emerîkî re 
hevdîtin pêk anî 

Serokê RHK’ê Mesûd Barzanî lijneya 
ku ji senator û berpirsên Amerîkî ya ku di 
bin serokatiya Serokê Piranîtiya Komar- 
parêz a Senatoya DYA Mitch McConnell 
serdana Hewlêrê kirin qebûl kir. Di vê 
hevdîtina ku li Koşka Fermî ya Serokatiyê 
ya Barzanî pêk hat de ji lijneya Amerîkî 
senatorên Komarparêz Shelley Moore 
Capito, Cory Gardner, Steve Daines, David 
Perdue, Thom Tillis, Ben Sasse, Balyozê 
Bexdayê yê DYA Stuart Jones, Serbalyozê 
Hewlêrê yê DYA Joseph Pennington û 
şêwirmendên Meclîsa Şêwirmendan û ji 
lijneya Kurdistanê jî Serokwezîr Nêçîrvan 
Barzanî, Cîgirê Serokwezîr Kûbat Talabanî, 
Serokê Dîwana Serokatiyê Fûad Huseyn, 
Wezîrê Çavkaniyên Sirûştî Aştî Hewramî, 
Berdevkê Hikûmetê Sefîn Dîzeyî û Ber- 
pirsê Karên Derve Felah Mistefa beşdar 
bûn. Di hevdîtinê de Mesûd Barzanî ji ber 
ku di şerê li dij DAIŞ’ê de ew ji piştgiriyê 
bêpar nehiştine spasiyên xwe pêşkêşî rêve- 
berî û gelê DYA’yê kir, diyar kir ku hêzên 
Pêşmerge efsaneya têkneçûna DAIŞ’ê 
pûç kirine û anî ziman ku di ev serkeftina 
Pêşmerge bi saya alîkariyên welatên dost 
pêk hatiye. Barzanî wiha dom kir: “DAIŞ, 
ji valahiya siyasî ya li Sûriye û Iraqê sûd 
wergirt û pêk hat û di demeke kurt de 
li qadeke berfireh belav bû. Serkeftina 
artêşa Iraqê ya li Tîkrîtê em kêfxweş kirin 
û hêviya me ew e ku serkeftinên bi vî rengî 
pirtir bibin.” 

Di derbarê operasyona Mûsilê ya ku tê 


payîn di hefteyên pêş de pê bê de jî Barzanî 
got ku ger artêşa Iraqê û hêzên hevpey- 
man ji vê operasyonê re amade bin, wê 
Pêşmerge jî piştgiriyê bide vê operasyonê. 
Di hevdîtinê de McConnell jî niyazên xwe 
yên ji bo serkeftinên Pêşmerge anî ziman 
û got: “Ew ê Komarparêz her berdewam 
piştgiriya Pêşmerge û gelê Kurdistanê 
bikin.” 

Artêşa Pêşmergeyên Ezdî 

Nîqaşên parastina hêzên Şengalê yên 
bi êrîşên DAIŞ’ê re destpêkiribûn niha bi 
dawî bûne. Di wê çerçoveyê de Wezarta 
Pêşmerge dest bi hewldaneke nû kir. 
Endamê Ezdî yê Parlementoya Kurdis- 
tanê Şêx Şemo, daxuyand ku ew ê di bin 
banê Wazereta Pêşmergeyan da Artêşa 
Pêşmergeyên Ezdî yên ji 8 hezar kesî pêk 
tên bê avakirin. Her wiha Şemo da zanîn 
ku du komên Pêşmergeyên Ezdî yên ji 600 
kesî pêk tên dewreyên xwe yên perwerdeyê 
bi dawî kirine û ew ê niha dû komên din 
jî dest bi perwerdeyê bikin. Şemo bal 
kişand ser berxwedana ciwanên Ezdî yên 
Pêşmerge jî û ragihand ku niha li Şengalê 8 
hezar ciwanênn Ezdî hene û 5 hezarên wan 
weke Pêşmerge şerê DAIŞ’ê dikin. Şemo 
eşkere jî kir ku yekîneyên Pêşmergeyên 
Ezdî hefteya borî meaşê xwe jî stendine. 
Şemo axaftina xwe wiha domand: “ Ava- 
kirina van yekîneyan erkeke gellekî pîroz 
e. Bi wan yekîneyan ew ê Ezdî li hember 
rîşan karibin xaka xwe biparêzin.” 


Öcalan: Barzanî berpirsyariya xwe bi cih anî 




Ji alî din ve şandeya ku ji parlamentên HDP 
Leyla Zana, Sirri Sureya Önder û Hevseroka 
Kongreya Neteweyî ya Kurdistanê(KNK) 
Nîlufer Koç pêk dihat nameya Serokê PKK’ê 
Abdulah Ocalan a ku ji bo Serokê RHK Mesûd 
Barzanî nivîsî bû radestî Barzanî kirin. Li gor 
daxuyaniya ku di malpera fermî ya PDK’ê de 
hatiye weşandin de, tê gotin ku di nameya ku 
di hevdîtina şandeyê û Barzanî ya li Ofîsa se- 
rokatiyê pêk hat de hate radestkirin de Ocalan 
aniye ziman ku Barzanî, berpirsyariya xwe 


ya grîng bi cih anî ye, ew pê bawer bûye ku 
Barzanî li dij gef û qeyranên li ser Kurdistanê 
rola xwe pêk anî ye û ew alîgiriya Barzanî dike. 
Di daxuyaniyê de tê gotin ku Ocalan di nameya 
xwe de ramanên xwe yên di derbarê yekîtiya 
aliyên kurd û pêkhatina kongreya neteweyî de 
jî aniye ziman. Di hevdîtinê de Serokê RHK’ê 
Mesûd Barzanî jî ji bo helwestên wî yên di 
derbarê çareserkirina arîşeyan de spasiyên xwe 
pêşkêşî Öcalan kirî ye û aniye ziman ku çeka 
herî mezin a Kurdistanê biratî û têkoşeriya 


hevpar e. Di hevdîtinê de Barzanî di derbarê 
kongreya neteweyî de her wiha daxwaz kirî ye 
ku hemû alî ji boa pêkanîna wê helwestin û 
peyama aştiyê bidine gelên herêmê û gotiye: 
“Ew ê piştgiriya me ya ji bo pêvajoya çareseriyê 
her berdewam bike” Lijneya ku nameya Ocalan 
a ji bo Serokkomarê Berê û Sekreterê Giştî 
yê YNK’ê Celal Talabanî nivîsî bû jî radestî 
Talabanî kir, her wiha bi Serokwezîr Nêçîrvan 
Barzanî re jî hevdîtinekê pêk anî. 


1 Wezîrê Pêşmerge li Qesra Elysee bi Hollande re civiya 

Serokkomarê Frasnayê François 
Hollande, li Qesra Elysee bi Wezîrê 
Pêşmerge yên Herêma Kurdistanê 
bi Mustafa Seyit Qadir re civiya. Li 
Qesra Elysee desteya Kurdistanê 
ji Fransayê xwestin ku di şerê li 
hember DAIŞ’ê de bêhtir alîkariyê 
bidin Pêşmergeyan û di warê per- 
werde û şandina teqemeniyan jî de 
piştevaniya Kurdistanê bikin. 

Her wiha hat zanîn ku Fransa ji 
bo peywendiyên leşkerî bi Herêma 

Kurdistanê re xurtttir bikin ew ê di 
demeke nêzde desteyekê bişîne Kurd- 
istanê. Piştî hevdîtina bi Hollande 
re ya li Qesra Elysee Mustefa Seyid 
Qadir ji rojnameyan re axivî û got ku 
Hollande ji bo şandina alîkariyann 
erênî nêzik bûye û di demeke nêzde 
ew ê Fransa desteyekê bişîne Herêma 
Kurdistanê. Qadir eşkere kir ku di 
encama berxwedana Pêşmergeyan 
de 200 hezar kesê ji cih û warên xwe 
bûne jî vegeriyane xaka xwe. Qadir 

wiha berdewam kir: “Ji bo ku DAIŞ 
ji wan cihê dagirkiriye bê derxistin 
û hemû ewarêyên ji cihê xwe bûnê 
vegerin me alîkariyên bêhtir ji 

Fransayê xwestin.” Rayedarekî din 
ê kurd AFP’ê re eşkere kir ku wan 
ji Fransayê teqemeniyên antîtanqî, 
muhîmatên şer ê şevê e xwestiye û 
heta niha tu arîşe derneketine û piştî 
serdana desteya Fransa ya ji bo Kurd- 
istanê ew hêvî dikin ku ew teqeenî ji 
Kurdistanê re bên şandin. 


NÛÇE 05 


"DAÎŞ nikare êrîş bike" 

Rawêjkarê Asayîşa Giştî ya 
Herêma Kurdistanê Mesrûr Barzanî 
bi Balyoza Bexdayê ya Swêdê Jes- 
sica Safardstrom û Nûnera Swêd 
a li Hewlêrê û her wiha bi Nûnerê 
Buroya Serokkomariya Komara Çek 
Yan Folic re hevdîtinan pêk anî. 
Mesrûr Barzanî anî ziman ku hêza 
êrîşî ya DAIŞ’ê nemaye. Di hevdîtina 
ku bi lijneya Swêdî re pêk anî de 
Barzanî di derbarê rewşa dawî ya 
ewlehiya Herêma Kurdistanê û Iraqê 
û tekoşîna li dij DAIŞ’ê de ramanên 
xwe anî ziman û diyar kir ku DAIŞ 
roj bi roj qelstir dibe, hêza wê ya 
êrîşî nemaye û ketiye pozîsyona 
xweparastinê. Barzanî wiha dom 
kir: “Pêşmerge li dij DAIŞ’ê Kurd- 
istanê bi serkeftin parast. Ger ku li 
herêmên din yên ku di bin dagirkeri- 
ya DAIŞ’ê de ne alîkarî pêwîst be, 
Pêşmerge amade ye ku biçe li wan 
herêman jî li dij DAIŞ’ê têbikoşe.” 

Barzanî di derbarê neşandina 
para budceya Herêma Kurdistanê 
de jî rexne li hikûmeta navendî kir 
û got: “Bexda budceya Kurdistanê 
dike amûra siyasetê. Pergala heyî 
ya Iraqê ne şiyan e ku qeyrana 
heyî çareser bike.” Di hevdîtinê de 
Balyoza Bexdayê ya Swêd Jessica 
Safardstrom jî diyar kir ku şerê li dij 
DAIŞ’ê mijara bingehîn ya rojeva 
Ewropayê ye û got: “Di şerê li dij 
DAIŞ’ê de wê Swêd alîkariya ji Kurd- 
istanê re bidomîne.” 

Di hevdîtinê de Folic diyar kir ku 
Kurdistan yek ji welatên herî ewle 
yên Rojhilata Navîn e û anî ziman ku 
ew bi vê serdanê pir kêfxweş bûye: 
“Pêwendiyên di navbera Kurdistanê 
û Komara Çek ji dema serdana 
Mele Mistefa Berzanî ya Pragê dest- 
pêkiriye û wê pêwendiyên dostanî 
yên di navbera her du welatan de 
dom bikin.” Folic anî ziman ku ew di 
mijara Pêşmergeyên birîndar de dix- 
wazin alîkariya Herêma Kurdistanê 
bikin di demeke kurt de ew ê ekîbeke 
Çekî ya ku ji pijîşkên pispor pêk tên 
bişînin Kurdistanê. 

Li Rojava şer û avadanî li gel hev 



çeyên Kurdistanê nûnerên pasrtiyên siyasî 
beşdarî vê konferansê bibin. 


“DAIŞ li Cizîrê jî hat feşkilandin” 

Hevserokê Meclîsa Qanûnsaz a Kantona 
Cizîrê Ekrem Hiso, ragihand ku DAIŞ’ê 
piştî şikestinên Kobanê û Til Hemisê berê 
xwe daye Kantona Cizirê û hewl daye ku 
komkujiyê li ser xelkê sivîl pêk bîne. Hiso 
her wiha da zanîn ku hêzên kurd li hember 
xetereya DAIŞ’ê vê re yekîneyên xwe ber 
bi herêmê de şandine û hêzên kurd îcaze 
nedane ku DAIŞ serkeftina ku hêvî dike 
tomar bike. Di berdewamiya axaftina xwe 
de Hiso ragihand ku hêzên kurd operasy- 
onên serkeftî li hember DAIŞ’ê pêk anîne 
û di qada şer de rêya revê jî ji DAIŞ’ê re 
nehiştine. Hiso wiha berdewam kir: “Niha 
li Cizirê rewş gelekî baş e. Pevçûnên gelekî 
dijwar pêk hatin. Hêzên kurd yekîneyên 
xwe şandin û li hember DAIŞ’ê rawesti- 
yan. Gelê me li hêzên xwe yên parastinê 
li şervanên xwe xwedî derket. Li Cizîrê jî 
hêviyên wan pêk nehatin. Bi operasyonên 
hêzên rêya bezînê jî ji wan re nema.” 


“Hêzên kurd sûryaniyan 
diparêzin” 

Di berdewamiya axaftina 
xwe de Hiso li ser rewşa 
xelkê suryanî jî rawestiya û 
eşkere kir ku hêzên kurd bi 
xweragiriyê destûr nedane 
DAIŞ’ê ku li Til Temirê 
komkujiyê pêk bîne û 
xelkê sûryanî wêran 
bike. Hiso her wiha 
daxuyand ku xelkên 
sûryanîyênjiba- 
jaroka Til Temirê 
derketibûn li 
bajarê Hasekê û 
Qamişlo hatine 
bi cihkirin 
û pedivi- 
yên wan jî 
ji hêla xelkê 
bajêr û rêve- 
briyê ve hatine 
dabînkirin. Di berdewamiya 
axaftina xwe de Hiso li ser 
hevkarî û yekgirtina xelkê 
Cizîrê jî rawestiya û wiha got: 
“Bi êrîşên Cizîrê ya Rojava re 
hem hem xelkê Kantona Cizîrê 
û hem jî xelkê Rojava zirar 
dîtin. Ev êrîş ewê nikaribin 
îradeya me têk binin. Emê hem 


D AIŞ’a zêdeyî çar mehaya êrîşî 

Kantona Kobanê ya Rojava kir û bi 
berxwedana hêzên kurd ji herêmê 
hat dûrxistin ji bo têkçûna xwe ya Kobanê 
telafi bike dest bi dorpêça bajarên din ê 
kurdan kir. Bi gihiştina hêzên kurd a ser 
Çemê Feradê jî DAIŞ’ ji wê herêmê jî hat 
paqijkirin û berê xwe da Kantona Cezîrê 
û hewl dide ku bi komkujiyên li ser xelkê 
sivîl şikestinên xwe telafi bike. 

DAIŞ’ê piştî şikestxwarina li Kobanê 
yekîneyên xwe ber bi Kantona Cizîre 
ve şand û dest bi wan hewldana kir ku 
bajarokên kantonê dagir bike. Li hêla din 
YPG’ê jî hêzên xwe yên Qamişlo, Amûdê, 
Tirbesiyê jî ber bi herêmê ve şandin. 

Li Cezîrê û Kobanê li hember DAIŞ’ê 
operasyonên hêzên kurd berdewam dikin. 
Her wiha Cepheya El Nusra ya bi ser El 
Kaideyê ve ye jî di nava hewladanan deye 
ku êrîşî Efrînê bike. Dagirkirina bajaroka 
idlibê ji hêla El Nusra jî weke xetereyeke 
nû li ser herêmê tê şîrovekirin. 

Her wiha agahiyên pevçûnên dijwar 
jî ji hêla keviyên Çemê Feradê tên. Di 
15’ê îlona 2014’an de xelkê Kobanê yên 
bi êrîşên DAIŞ’ê ji bajêr derketibûn û li 
nevçeya Pirsusa Bakurê Kurdistanê bi 
cih bibûn jî bi rizgarbûna bajêr dest 
bi vegerê kir. 

Li hêla din jî komîteya 
avakirina Kobanê jî dest 
bi paqijkirin û avadaniya 
binesaziya bajêr dike 
û tê zanîn ku rêyên 
nava bajêr û sîste- 
maava bajêrji 
nû vê tê dayîn. 

Bangawaziyên 
rêveberiya 
kantonê yên 
li rêxistinên 
navdewletîjî 
berdewam 
dike. Di vê 
çerçoveyê 
de ewê 
di serê 
meha 
gulanê 

de li Amedêji bo 
avadaniya Kob- 
anê konferansek bê 
lidarxistin. Her wiha 
hat zanîn ku ew ê ji 4 per 



Cizîrê û hem jî Rojava ji nû ve ava bikin 
û êrîşên hovane bişkînin. Li Til Temisê 
têkoşîneke mezin hebû. Êrîşên li ser xelkê 
me yê asûrî li Til Temirê hati şikenandain. 
Ewê hêzên me DAIŞ’ê bifeşkilînin.” Li hêla 
din Patrîkê Antakya û hemû Rojhilatê û 
Serpîskoposê Dêra Ortodoks a Suryani- 
yan a Cîhanê Mar îgnatius II. Efram hat 
Qamişlo. Hat zanîn ku Efraim ji bo ku 
rewşa xelkê asurî, sûryanîû keldaniyan ji 
nêzîk ve bibîne û serdana wan kiriye. 

“DAIŞ bi wesayîtên bombebarkirî 
êrîş dike” 

Ekrem Hiso li ser êrîşên DAIŞ’ê yên bi 
wesayîtên bombekirî tên kirin jî rawestiya 
û da zanîn ku piştî têkçûnên DAIŞ’ê yên 
li eniyên şer DAIŞ dixwaze bajaran wêran 
bike û tirsê li ser xelkê bajaran çêke û vîna 
gel a berxwedêr bişkîne. Hiso her wiha 
ragihand ku DAIŞ’ê bi wesayîtên bimbekirî 
êrîşî Kobanê jî dikir û niha êrîşî Cizîrê dike 
lê ew ê nikaribe bi serkeve û êrîşên wê yên 
qirêj ew ê nikaribe tirsê bi xelkê kantonê 
re çêke. 

“Tenê hêzên kurd DAIŞ’ê têk dibin” 

Rojnamegerê operasyonên şerê Kan- 
tona Cizîrê romal dike Ciwan Nedîm jî 
da zanîn ku pevçûnên di navbera hêzên 
kurd û DAIŞ’ê de rû didin sivik bûne, 
hêzên kurd bi operasyonên serkeftî DAIŞ 
ji herêmê derxistine û li Serêkaniyê û 
Til Temirê qontrol xistine destê xwe. Di 
dirêjahiya axaftina xwe de Nedî da zanîn 
ku ew efsaneya DAIŞ a ku hemû bajar 
didan ber xwe ji holê rabûye û hêzên kurd 
ew hêza wê ya berê şikandine. Nedîm 
wiha doman:” Hêza DAIŞ’ê ya beriya bi 7 
mehan hebû niha nemaye. DAŞ’a efsane, 


DAIŞ’a ku hemû bajar didan ber xwe tenê 
nikare bi kurdan. Niha jî ji herêmekê 
diherin herêmeke din. Tu hêzan weke 
kurdan li hember DAIŞ’ê xweragirî pêk 
neanî. Tenê hêzên kurd DAIŞ’ê têk dibin.” 


“Hêzên kurd şerê rûmetê dikin” 

Nedim her wiha bal kişand ser opera- 
syonên hêzên kurd ên li Til Temirê yên li 
hember DAIŞ’ê jî û da zanîn ku hêzên kurd 
beyî ku ferqa, kurd, ereb û sûryanî bikin 
berxwedana li Kobanê dane li Til Temirê ji 
bo xelkê sûryanî jî heman berxwedan dan 
û ew şerê rûmetê dikin. Di berdewamiya 
axaftina xwe de Nedîm li ser operasyonên 
Til Temir û Serêkaniyê jî rawestiya û 
eşkere kir ku di operasyonên Serêkaniyê 
û Til Temirê de hêzên kurd sûryaniyên 
wê herêmê parastin û ev yek ji bo hêzên 
kurdan cihê şanaziyê ye û hêzên kurd çawa 
ji bo xelkê xwe li Kobanê têkoşiyabin li Til 
Temirê jî ji bo xelkê sûryanî têdikoşin. 




<$• 


tedbîrên nû stendine. 

Li hêlekê pevçûn li hêla din avakirin 

Li Kobanê ya ku pevçûn û avadanî 
di yek dimenê de xûya dibe, bi vegera 
xelkê bajêr jiyan ji nû ve dest pê dike. 
Hevseroka Meclîsa Qanûnsaz a Kantona 
Kobanê Feyîza Evdî, daxuyand ku bi 
êrîşn DAIŞ’ê re xelkê bajarê Kobanê yên 
li navçeya Pirsûsa Rihayê di konbajaran 
de hatibûn bicihkirin bi azadbûna bajêr 
ya ji hêla hêzên kurd ve vegera xelkê jî 
dest pê kiriye. Her wiha Evdî, eşkere kir 
ku li hêleke xebatên avakirina bajêr li hêla 
din jî operasyonên rizgarkirina gundan jî 
berdewam dikin. Di berdewamiya axaftina 
xwede Evdî li ser avadaniya bajêr wiha 
got: Hemû gelê me vegeriya. Ji hêlekê em 
bajêr ava dikin ji hêla din jî şer berdewam 
dike. Me di dorpêçbûna Kobanê de berx- 
wedanek bêhempa da. Di avadaniya wê de 
jî em ê wê berxwedana xwe bidomînin. 


“Li Haseekê bergiriyên ewlehiyê” 

Piştî pevçûnên dijwar ên li Hasekê di 
navbera hêzên kurd û rejima Sûriyê de bi 
dawî bin niha jî li herêmê xetereya DAIŞ’ê 
derket. DAIŞ’ê di şeva 20’ê Adarê roja 
pîrozbahiyên Newrozê de êrîşî Mişêrfê 
ya Hasekê kiribû û di encama êrîşê de 60 
kesî jiyana xwe jidest dabû û zêdeyî 150 
kes jî birîndar bibû. Berdevkê Mala Gel a 
Hasekê Fîraz Zavî da zanîn ku birîndarên 
şeva Newrozê yên li nexweşxaneyan bûn 
baş bûne û hatine malên xwe û rewşa 
bajarê Hasekê ber bi aramiyê ve diçe. 

Zavî her wiha daxuyand ku êrîşên DAIŞ’ê 
yên bi bombeyên wesayît tirsê bi xelkê re 
çênake û jiyana rojane ya bajêr berdewam 
dike û Hêzên Asayîşê jî ji bo ewlehiyê hin 


“Konferanseke Kurdistanî” 

Hevseroka Meclîsa Qanûnsaz a Kantona 
Kobanê Feyîza Evdî, bal kişand ser ama- 
dekariyên konferansa Kobanê jî û da zanîn 
ku niha raporên tespîtkirina zirara li nava 
bajêr tê kirin û di encama wan raporan de 
ew ê li 2-3’ê meha gulanê de li Amedê û 
piştî konferansa Amedê ew ê li Ewrûpayê 
yî konferansek birêve biçe. Di berdewa- 
mya axaftina xwe de Evdî eşkere kir ku 
ew ê ji çar perçeyên Kurdistanê nûnerên 
partiyên siyasî beşdarî konferansê bibin 
û ew ê proveya Konferansa Neteweyî ya 
di rojevê de ye ji bo avakirina Kobanê bê 
li darxistin. Evdî wiha berdewam kir: “Ji 
bo avakirina bajêr li ber me çend planên 
cûda hene. Vê heftê civînek berfireh birêve 


çû. Hemû partiyên siyasî yên 4 perçeyên 
Kurdistanê hatin ezimandin. Deriyê 
konferansê ji hemû hêzên kurd re vekiriye. 
Ewê hemû kes were. Ji bo avakirinê ewê 
konferanseke Kurdistanî bi rêve biçe. “ 

Her wiha Evdî eşkere kir ku wan di 
civîna xwe ya dawî de biryar stendiye ku 
ji bo Kobanê şahidiya dîrokê bike ewê 
perçeyek ji bajêr bikin mûze û ewê destûrê 
nedin ku nîşaneyên berxwedana hêzên 
kurd, hovîtiya DAIŞ’ê ya li ser bajêr bê ji 
bîrkirin, lewre dîroka bajêr bi berxwedanê 
ji hêla hêzên kurd ve hatiye nivîsîn. 

“Rayedarên tirk destûrê ji me dix- 
wazin” 

Di dema nîqaş û gengeşiyên li ser 
Suleyman Şah berdewam dikin de 
FermandarêArtêşa Tirkiyê Necdet Özel 
hefteya borî serdana tirba ku li Gundê 
Aşmê ya Kobanê ye kir. Di nameya xwe 
ya Newrozê de Öcalan Operasyona Şah 
Firat bi bîrxistibû û gotibû: “Ez berx- 
wedan û serkeftina Kobanê ya hem ji bo 
herêma me û hem jî ji bo cihanê xwedî 
wateye silav dikim.” Di vê çerçoveyê de 
ez Ruhê Aşmê yê di navbera gelê me de 
bû semboleke dîrokeke nû silav dikim.” 
Piştî peyama Öcalan Fermandariya Artêşa 
Tirkiyê amaje bi wê yekê kir kur operasyon 
bi hevkariyê pêk nehatiye û ew daxuyanî 
derew in. Herî dawî serdana Fermandarê 
Artêşa Tirkiyê ya Necdet Özelê ji PYD’ê re 
digot “terorîst” bû cihê nîqaşên nû. 

Di berdewamiya axaftina xwe de Evdî, li 
ser serdana Fermandaê Artêşa Tirkiyê ya 
Gundê Aşmê jî rawestiya û eşkere kir ku 
Necdet Özel piştî ji wan re dibêje terorîst 
bi hefteyekê destûrê ji wan dixwaze ku 
derbasî gundê di bin kontrola wan deye 


bibe. Evdî bertek nîşanî daxuyaniyên raya- 
darên Hikûmeta Tirkiyê û Fermandariya 
wê dan û wiha got:“Rayedarên tirk vê yekê 
her tim dikin. Operasyonê înkar dikin. 

Piştî ku ji me re dibêjin terorîst bi heft- 
eyekê bi destûra me ji deriyên me er der- 
bas dibin û tên gundê di bin kontrola me 
de ye. Fermandarê Artêşa Tirkiyê di deriyê 
ku di bin kontrola YPG’ê de ye derbas bû.” 

Krîza TEV-DEM û ENKS’ê dîsa rû 
da 

Partiyên endamê ENKS û TEV-DEM’ê 
yên Rojavayê Kurdistanê li Duhokê di bin 
serperişteya Serokê Herêma Kurdistanê 
Mesûd Barzanî ji bo rêveberiya Rojava li 
hev kirin û bi Peymana Duhokê bi rê ketin. 
Krîza siyasî ya ENKS’ê û TEV-DEM’ê ya bi 
Peymana Duhokê bi dawî bibû bi hilbi- 
jartinên Kantona Cizirê dîsa dest pê kir. 
ENKS’ê daxuyandibû ku ji ber taloqnebû- 
na dema hilbijartinan wan endamtiya xwe 
ya Lêvegera Siyasî rawestandiye. Endamê 
Polîtbûroya ENKS’ê Mihemed Îsmaîl, 
krîza herî dawî ji rojnameya BasNûçe’yê 
re eşkere kir. Îsmaîlî da zanîn ku ji ber kir- 
yarên TEV-DEM’ê Rêkeftina Duhokê ya di 
bin serperiştiya Serokê Herêma Kurdis- 
tanê Mesûd Barzanî de hatibû duristkirin 
ji karîgeriyê rabûye. 

“TEV-DEM şirîkan qebûl nake” 

Di berdewamiya axaftina xwe de 
Îsmaîl eşkere kir ku TEV-DEM bi wan re 
naşêwire û beyî ku bi wan re bicive li ser 
rêveberiya Rojava biryaran distîne û di 
rêveberiyê de hevpariyê qebûl nake. Îsmaîl 
wiha domand: “Karên TEV-DEM’ê ne di 
cih de ne. TEV-DEM şirîkan qebûl nake. 
Şewazeke yekkirinê bi kartîne. Ev tevger 
ne li gor xelkê me ye. em hêvî dikin ku bir- 
yarên Rêkeftina Duhokê bên bi cih anîn. 
Eger birayên me yên TEV-DEM’ê dev ji 
vê yekê bernedin ew ê peywendî nebaştir 
bibin.” 

“Wê kurd çarenûsa Rojava diyar 
bikin” 

Di berdewamiya axaftina xwe de Îsmaîl 
bal kişand amadekariyên hilbijartinên 
Kantona Efrînê jî û ragihand ku TEV-DEM 
kê bixwaze wî dike namzed û wî hildbijêre, 
hilbijartinên TEV-DEM’ê û yên rejima 
Sûriyê weke hevdû ne û xelk beşdarî wan 
hilbijartinan nabe. Her wiha di berdewa- 


miya axaftina xwe de Îsmaîl da zanîn ku 
niha li Rojava li hember DAIŞ’ê şer heye û 
di rewşeke wisa de pêkanîna hilbijartinan 
ne tiştekî rast e. Îsmaîl li ser angaştên ku 
ENKS di operasyona Îdlîbê de alîkariya El 
Nusrayê kiriye jî rawestiya û da zanîn ku 
peywendiya ENKS’ê ji bilî partiyan kurdan 
bi tu partiyan re çênebûye û E 1 Nusra bi 
ser El Kaîdeyê veye û nabe ku ew bi wan re 
peywendiyê deynin û li ser çarenûsa kuran 
bi wan re biaxivin. Îsmaîl da zanîn ku ew ê 
kurd çarenûsa Rojava diyar bikin.” 

“Me bersiv da bangawaziya Mesûd 
Barzanî” 

Piştî bangawaziya Serokê Herêma 
Kurdistanê Mesûd Barzanî ya “Avakirina 
Kobanê erka neteweyî ye.” Li her çar 
perçeyên Kurdistanê xelk ji bo alîkariya 
avakirina bajêr ket nav hewldanan. Yekem 
saziya bersiva banga Mesûd Barzanî da 
Dezgeha Alîkariyê ya Barzanî bû. Dezgeha 
Alîkariyê ya Barzanî di çerçoveya alîka- 
riyan de li Kurdistanê û li dinyaê dest 
bi kampanyayên alîkariyê kir. Cihgirê 
Serokê Dezgeha Alîkariyê ya Bazanî, Musa 
Ahmed ji Rojnameya BasNûçeyê re axivî 
û got: “Me bersiv da bangawaziya Serokê 
Herêma Kurdistanê Mesûd Barzanî û 500 
hezar dolar ji bo alîkariya Kobanê terxan 
kir. “Her wiha Ahmed da zanîn ku weke 
Dezgeha Alîkariyê ya Barzanî wan li hemû 
dinyayê û li Kurdistanê dest bi kmpan- 
yayên alîkariyê kiriye û ew ê wan alîka- 
riyan radestî rêveberên Kantona Kobanê 
bikin. 

Kobanê dê bi alîkariya kurdan ava 
bibe 

Di berdewamiya axaftina xwe de Ahmed 
da zanîn ku wan serdana Kobanê jî kiriye 
û wan jî digel rêvebirên kantonê lêkolîn 
kirine. Ahmed hevkariya hêzên kurd a 
li Kobanê jî bi bîr xist û eşkere kir ku 
Kobanê bi hevkariya hêzên kurd rizgar 
bûye ew ê bi alîkariya kurdan jî ava bibe. 
Ahmed axaftina xwe wiha bi dawî kir: 
“Weke Dezgeha Alîkariyê ya Barzanî, em 
alîkariyê didin hemû kurdên îhtîyaciya 
wan bi alîkariyê heye. Niha jî hewcedariya 
birayên me yên Kobanê bi alîkariyê heye. 
Konferansa li Amedê bi rêve biçe jî gellekî 
giring e. Weke Dezgeha Alîkariya Barzanî, 
ji bo alîkariyê em amadene beşdarî hemû 
konferans û organîzasyonan bibin.” 

Di navbera şer û aştiyê de azadiya çapemeniyê 


Salih Batirhan 

A kademîsyenê Beşa 

Ragihandina Zankoya 
Selahaddinê Dr. Habeeb 
Kerkukî, li ser rewşa medyaya 
kurdî, sansûr û rola medya kurdî 
ya di şerê li hember DAIŞ’ê tê 
kirin de rawestiya û da zanîn ku 
di demên şer de hin mijar û he- 
sesiyetên taybet rû didin û divê 
di mercên wiha de bi awayekî 
xwezayî li ser medyayê sansur 
hebe. Kerkukî li ser wêşana 
telewizyon û ajansên kurdî ya di 
dema şerê bi DAIŞ’ê re jî axivî 
û bilêvkir ku hin babet û wêşan 
dibin sedem ku Pêşmerge jiyana 
xwe ji dest bide û haziriyên wan 
bikevin destê DAIŞ’ê. Kerkukî 
têkildarî vê got divê di dema 
aştiyê de tu astengî û sansur li 
ser medyayê nebe lê di demên 
awarte û şer de divê bi zagon û 
yasayan sansûrek li ser medyayê 
hebe. 

Kerkukî herwekî din bal 
kişand ku li Kurdistanê sê cûre 
medya heye; yek ji wan medyaya 
hikumî ye, yek ya hizb û partiyan 
e û qismekî biçûk jî medya ya 
serbixwe ye û divê bi qanûn û 
yasayan bêyî medyaya serbixwe 
ew cûreyên din bêne girtin da ku 
ew bi wêşan û babetên xwe na- 
kokî û kêşeyên di navbera hizb 
û partiyan de radigihînin nava 
civakê û civak ji hev cûda dibe 
bi vê minasebetê. Dr. Kerkukî 
bi duristbûn medyaya Kurd- 
istanê bi piranî li ser medyaya 
Emerîka rawestiya û pirsên me 
yên di derbarê rewşa Rojhilata 
Navîn, geşedanên li Kurdistan 
û herêmê, siyaseta navxweyî ya 
kurdan û rola medyayê û rêba- 
zên ku medyaya Kurdistanê bi 
kar tîne de bersivand. 

Li Herêma Kurdistanê 
rewşa medya û ragihandinê 
çawa ye? 

Li Başûrê Kurdistanê sê 
cûreyên medya ya me hene. Yek 
ji wan medyayan medya hikûmî 
ye. Ew medya ya Hikûmetê ye. 
Ya din medya hizbî ye û li hêla 
din jî medya me ya serbixwe jî 
heye. Medya hikûmî li ser bîr û 
boçûnên Hikûmetê ye. Mesele 
televîzyona Newroz hebû. Ew 
niha hatiye girtin. Niha radyoya 
Newroz heye. Hinek ji wan bi 
ser Serokatiya Herêmê ve ne û 


hinek jî bi ser wezaretan ve ne. 
Kêliya ku em bên ser ragihandin 
û medya ya partiyan jî, em 
dibînin ku her hizb û partî me- 
dyaya wan heye û gelekî bi hêz 
in. Rojname, govar, televîzyon 
û radyoyên wan hene. Cûreya 
sêyem jî cûreya serbixwe ye. Di 
nava medya ya serbixwe de em 
lê dinêrin ku serbixwebûnek 
baş tuneye. Lewre bi ser endam 
û nûnerên hin partiyan ve ne. 
Medya ya serbixwe gelekî kêm e. 
Bi vî awayî sê cûrê medyayên me 
li Herêma Kurdistanê hene. 

Rewşa sansûr û azadiya 
derbirînê çawa ye? Xetere 
û gef li ser rojnamenûsan 
heye gelo? Rojnameger ji bo 
azadiya derbirînê çi dikin? 

Ji bo selahiyet û jîngeha ragi- 
handinê li Başûrê Kurdistanê bi 
navê Sendîkaya Rojnamenûsanî 
Kurdistanê sendîkaya me heye. 
Gelek rexne li Sendîkaya Roj- 
namenûsanî Kurdistanê jî heye. 
Tê gotin ku serokê sendîkayê ji 
hêla hizban vê tê eşkerekirin û 


endamên 

partiyên siyasî nûnerên partiyên 
siyasî dibin endamê sendîkayê 
jî. Hilbijartinên sendîkayê jî 
şeklî ne û ne ne bi rêk û pêk in. 
Eger em behsa sansûrê jî bikin 
sansûr tuneye. Heta radeyekê 
sansûr tuneye. Lê tirs heye. 


Rojnamenûs ditirsin hemû tiştî 
belav bikin. Zor û zext li ser 
rojnamenûsan heye. Ji ber vê 
yekê Sendîkaya Rojnamenûsanî 
Kurdistanê daxuyaniyan belav 
dike. Êrîş tên ser rojnamenûsan. 
Telefonê ji wan re vedikin û ge- 
fan li wan dixwin, lêdanê dixwin. 
Hin rojnamenûsên me hatin 
kuştinû terorkirinjî. Soran 
Mihemed li Kerkukê, Zerdeşt 
Osman li Hewlêrê hatin terorki- 
rin. Di xwepêşandanan de êrîşî 
ser rojnamenûsan tê kirin. Ka- 
merayên wan tên şikandin. Polîs 
wan desteser dike. Herçend ev 
yek hebe jî azadî jî heye. Wate, 
em di serdema medyaya civakî 
de dijîn. Em jî bûyerên xwe ji ser 
wê vediguhêzin. Rojnamenûs 
herçend di sayt û rojnameyên 
xwe de nikaribin û heta radeyekê 
tiştan eşkere bikin jî di medyaya 
civakî de bîr û boçûnên xwe 
eşkere dikin. 

Niha li hember DAIŞ’ê şer tê 
kirin. Medya di vî şerî de roleke 
çawa dilîze? Em wisa dizanin ku 
Wezareta Pêşmerge helwesta hin 


qenalan rexne 

kiribû. 

Asta rojnamenûsan jî di warê 
akademîk de gelekî ne berz e. 
Dema ku babetekê, raportekê 
belav dikin nafikirin ku ew ê 
tesîra wê li ser berjewendiyên 
neteweyî çi be. Hin babetan 


belav dikin nafikirin bê ka çi 
xetere û mîfa wê li ser asayîşa 
qewmî heye. Bi taybetî jî di 
dema şer de. Ev yek ne ji ber 
kêşeya ragihadinê pêk tê. Ji ber 
nezanîna rojnamenûsan pêk tê. 
Ev nezanîna medyakarên Kurd- 
istanê ye. Ev yek jî dibe sedem 
ku metirsî li ser asayîşa neteweyî 
pêk were. Asayîşa neteweyî 
dikeve bin metirsiyan. Zagon û 
yasayeke me tuneye ku sansûrê 
bîne ser rojnamenûsan. Nabe ku 
rojnamenûs sed der sed azad be. 
Divê em sansûrekê deynin. San- 
sûr çi ye? Divê em baş zanibin. 
Bo nimûne. 

Em niha li hember DAIŞ’ê 
şer dikin. Divê medya baldar 
be û beyî ku haya wê jê hebe 
propagandaya DAIŞ’ê neke. 

Di ekrana xwe de zêde DAIŞ’ê 
dernexe pêş. Di vê demê de Wa- 
zereta Pêşmerge jî daxuyaniyek 
belav kir û got; ‘Weşana medya 
û televîzyonan dibe sedem ku 
Pêşmerge şehîd bibin.’ Mesele 
qenal û televîzyon raportan 
belavdikin û dibêjin, Pêşmerge li 
vê mintiqeyê mewzî danîne û li 
vê herêmê ye, DAIŞ jî diçe û êrîşî 
Pêşmerge dike û Pêşmerge şehîd 
dibe. Dema em temaşeyî bûyerê 
bikin ev yek ne durist e. Mesele 
qenalek wek nûmûne raportekê 
belav dike û zirarê digihîne 
Wezareta Pêşmerge, digihîne 
Pêşmerge û xelkê. Lewre xelk 
metirsîdar e. 

Herçend rayedarên siyasî 
yên Bakur û Başûr eşkere 
bikin ku di nevbera wan 
de tu arîşe tuneye jî çima 
medyaya Bakûr û Başûr 
rewşê bereksî van gotinên 
rayadaran didin? 

Mimkûne berberî di navbera 
partiyan de derkeve. Nakokî rû 
bidin. Ew asayî ye. Lê divê nebe 
sedem ku komelgeh ji hev cûda 
bibe. Weke nîmûne. Li Amerîka 
di hibijartinên Amerîkayê de 
gelek nakokî û alozî di navbera 
Partiya Demokrata Amerîka û 
Partiya Komarî de durist dibin. 
Ew alozî nagihên nava xelkê. 
Xelk jê haydar nabe. Eger agah- 
dar bibe jî ji sed der du aloziyan 
agahdar dibin. Komelgeha me 
ne wisa ye. Ew berberî digihê 
nava xelkê. Medyaya me ne wisa 
ye. Xelkê Başûrê Kurdistanê 
bi dîlsozî pêşwaziya hereketa 
Bakur dike. Rêzê ji doza wan re 



Em niha li hember DAIŞ’ê şer dikin. Divê 
medya baldar be û beyî ku haya wê jê hebe 
propagandaya DAIŞ’ê neke. 



digre. Lewre ew xebatkar in û 
şervanên şareza ne. Dixwazin 
ew jî bibin xwedî destkeftî. Dix- 
wazin weke Başûrê Kurdistanê 
ew jî çarenûsa xwe tayîn bikin. 
Ez dikarim bêjim ku di navbera 
komelgeha kurd de tu arîşe 
tuneye. Komelgeh yekgir e. Dilê 
komelgehê bi ser hev ve ye. Lê 
belê hin berjewendiyên şexsî 
û hizbî dibin arîşe di navbera 
komelgeha kurd de. Weke çîna 
rewşenbîran, çîna akademiyê 
em ji vê yekê aciz in. Em nax- 
wazin berjewendiyên hizbî 
bibin hokara îxtîlafê di navbera 
komelgehê de. Piştî, şoreşa salên 
90’î di navbera hizba serekî ya 


Bakur û hizbên Başûr de hinek tişt pêk 
hatin. Tiştên nexweş qewimîn. Êrîşî ser 
hevdu kirin. Îxtîlafek çebû. Ew nebaş bû. 
Di sala 2013’an de PKK ji Bakurê Kurd- 
istanê derbasî nav Başûrê Kurdistanê bû. 
PDK’ê pêşwazî li wan kir. Xelkê Başûrê 
Kurdistanê bi germî pêşwaziyê Bakurê 
Kurdistanê dikin. 

Hûn dibêjin berberî medya dike ku 
berberî di nava komelgehê de pêk 
were. Tesîra medyaya hezbî li ser 
komelgehê çi ye? Ew medya çawa 
xelkê ji hev dûr dixe? 

Ji sala 1994’an heta sala 1998’an 
şerê Partî û Yekîtiyê hêbû. Ji komel- 
geha me, hin kesan cilên kesk li ber 
dikirin û hinekan jî cilên kesk diqetandin 


dişewitandin. Bereyekê digot; ‘cilên kesk ê 
komûnîsta ne.’ Bereya din jî ew li ber dikir 
û ew pîroz dihesiband. Eger di navbera 
du hizbên sereke yên Amerîka de tiştekî 
wisa pêk were xelkê Amerîka helwestên 
wisa nîşan nade. Tesîra ragihandinê li ser 
vê jî heye. Divê medyakar zanibin ku ew 
berberî di navbera du partiyan de rû didin. 
Ew di navbera partiyan de bimîne. Rast e 
demokrasî heye, xelk deng dide partiyan 
lê nabe xelk bo partiyan xwepêşandanan 
bikin. Îxtîlaf û muxalefet, di navbera du 
partiyan de pêk tê. Ew partî propagan- 
dayên xwe dikin. Li Amerîka zagonek heye 
destûrê nade ku medya û ragihandina 
partiyan hebe. Ji bo ku îxtîlafa di navbera 
partiyan negihê nava komelgehê zagon 
hene. Rojnameyên, Newyork Times, 
Washington Post, The Time, berberiya di 
nava partiyên siyasî de nadin. Nakin ku 
xelk ji ser hev sar bibe. Ragihandina me ya 
hizbî nakokiyan tîne nav komelgehê, wisa 
bawer dike ku nakokî di nava komelgeh de 
çareser dibin. Ev metirsîdar e. Bi ya min 
divê em jî yasayekê derxînin û bila medya 
û ragihandina partiyan nemîne. Bila bên 
girtin. Pediviya me bi vê yasayî heye. Partî 
gelek caran ragihandina xwe nebaş bikar 
tînîn. Hewl didin rengdana nakokiyan li 
ser komelgehê jî pêk were. Weke min ji te 
re got, ji sala 1994’an heta sala 1998’an di 
şerê Partî û Yekîtiyê de berberiyê di nava 
komelgehê de rûda. Di nav malbatekê de 
bav bi ser Partiyê ve bû kurê wî jî bi ser 
Yekîtiyê ve bû bi hevre qise nedikirin. Şerê 
hev dikirin. Di nava birayan de pevçûn 
derdiketin. Birayek bi ser Partiyê ve bû û 
yek jî bi ser Yekîtiyê ve bû. Ez hêvî dikim 
ku em jî weke Amerîk û hinek welatên 
Ewrûpa zagonekê derxînin û destûrê ne- 
din ku ragihandina hizban hebe. 

Gelek ajans û televîzyonên Başûr 
tên li Bakur ofîsan vedikin. Ev 
nîşaneyên çi ne? Ev yek ew ê ji bo 
medya ya kurdî çi bi xwe re bîne? 

Di nav me de gotinek heye. Em dibêjin 
her kîjan ofis û televîzyon li wê derê vebû 
divê arezûya xelkê têr bike. Divê bizanibin 
xelk ka ji çi hez dike. Xelk bêtir li kîjan 
nûçeyan hez dike. Kîjan raport bala xelkê 
dikşînin. Zêdebûna medyayê bo medya 
kurdî baş e. Gruba Medyayî ya Basê jî li 
Bakurê Kurdistanê û li Stebolê mektebeke 
siyasî daniye. Hêvî dikim ku arezûyên 
xelkê bên bi cih anîn û nûçeyên her çar 
perçeyên Kurdistanê bibînin û bigihînin 
xwînerên xwe. Bo nûmûne medyakarên 
kurd dikarin demokrasiya Başûr şîrove 
bikin, rewşa xelkî Rojava bigihînin 
perçeyên din. Daxwazî û zordariya li ser 
xelkê Rojhilat belav bikin. Ez carna dix- 
wazim hîbibim bê ka xelkê Sine, Merîwan, 
Kirmanşan çi dikin. 


Du rewşên ragihaninê hene. 
Yekjê rewşa şer e. Ya din jî 
rewşa aştiyê ye. Di aştiyê de 
nabê sansûr li ser medyayê 
hebe û divê medya serbixwe 
be û azad be. Azadiya der- 
birînê hebe. Di dema cengê 
jî de divê sansûr hebe. Ceng 
rewşeke taybet e. Halekî cûda 
ye. Metirsî li ser welat çêdibe. 
Li hinek welatan zagonên 
wanên taybet hene. Ji wan 
yasayan re dibêjin; ‘yasayên 
rewşên taybet, yasayên ha- 
warî’ çima wan yasayan di 
dema şer de karîger dikin? 
Lewre destûrê nadin ku me- 
dya tiştekî xirab belav bike 
û metirsiyê bi xelkê re çêke. 
Nimûneyên me hene. Mesele 
dema DAIŞ’ê Mexmûr dagir 
kir. Rûdawê ew nûçe belav 
kir. Metirsî bi xelkê Hewlêrê 
re çêbû. Xelkê Hewlêrê ew 
ê Hewlêr bihişta û biçûya. 

Wê êvarê tirs ket dilê xelkê. 
Medyayê qeyranek wisa saz 
kir. Medya dikare 
xelkê baş agahdar 
bike ne metir- 
siyê bi xelkê re 
çêke. Dikare 
bêjê; DAIŞ’ê 
Mexmûr dagir 
kir. Lê belê 
yekîneyeke 
qurs a Pêşmerge 
ji bo azadkirina 
Mexmûr ber bi , 

Mex- 



mûr bi rê ketiye.’ 

Nûmûneyeke din jî heye. 
Kelek mesele. DAIŞ’ê 
dorûberên Kelekê dagir kir. 
Dîsa Rûdawê û peyamnêrên 
wê digotin DAIŞ’ê dorûberê 
Kelekê dagirkiriye û gûnde- 
warên Kelekê bi dest xistiye. 
Tirs bi xelkê re peyda bû. Hêj 
DAIŞ nehatibû dor û berên 
Mexmûrê xelkê Mexmûrê 
bajar di cih de hişt. Ceng û 
şer rewşeke îstîsnaî ye. Ne 
rewşeke asayî ye. Di kêliya 
asayî de, di dema asayî de, 
divê bê sansûr nûçe û ra- 
port belav bibin. Lê belê di 
rewşeke neasayî de rewşa 
cengê de hewceye sansûr 
hebe. Di rewşên hawarî de, 
divê yan medya xwe sansûr 
bikin, yan jî yasaya hawarî 
karîger bibe. Eger wisa nebe, 
me dît metirsî bi xelkê re 
çêdibe. Pêşmerge şehîd dibe. 
Weke min got Wezarata 
Pêşmerge eşkere dike ku 
ji ber, hin raportên 
kanalan Pêşmerge 
şehîd dibin. Hewc- 
eye medya bi ber- 
pirsiyar tevbiger 
e. Gelek qenal û 
medyayên Başûr, 
zirar gihandin 
Pêşmerge û eniyên 
şer. Hinek nûçe bûn 
sedema şehîdbûna 
Pêşmergeyan. 

















Welat Baz 

B ajarê Şirnexê sînorê Başûr, Bakûr û 
Rojavayê Kurdistanê digîjîne hev. 
Bajêr di nav heremên Botan, Be- 
hdînan, Zaxros û Mêrdînê de jî wek pirekî 
ye. Rêya hevreşim ku Kurdistan û Tirkiyê 
bi Rojhilata Navîn ve girêdide, ji ser xaka 
Şirnexê derbas dibe. 

Xeta petrola Kerkûkê jî ji ser vî bajarî 
dirêjî îskenderûnê dibe. Bi van taybetiyên 
xwe Şirnex xwedî bihayekî stretejîk e. 

Navenda bajêr di sêgoşeya quntarên 
çiyayên Cûdî, Gabar û Nimêjan de hatiye 
damezirandin. 

Erdnîgar 

Bajêr di nav hêlîlarên bakûr ê 40 û 42an 
û di nav hêlîpanên rojhilat ê 37 û 38an de 
cîh digre. Nîsbeta xaka Şirnexê 7172 km2 
ye - 

Erdîma Şirnexê ji bilî Deşta Cizîrê tev 
çiya ye. Herêm % 75,7 çiya, jî % 24,3 jî zo- 
zan û deşte. Li çiyayên Şirenexê heywanên 
wek teyrên kovî, pez û berazên kovî, qertel, 
kew, baz û qajik dijîn. Li quntarên Cûdi 
komir, sifir, asfalt tê derxistin. 

Çiyayên Şirnexê herçiqas nebilind bin jî 
asê ne. Çiyayê Hereqol ku 2838 metre ye, 
noqta herî bilind e. 

Helbet di erdnîgara Şirnexê de çiyayê 
herî binavûdeng Cûdî ye. Ev çiya xelekekî 
ji sîlsîla bilindahiyên Kurdistanê ye. Cûdî 
wolqanekî tefandî ye. Lûtkeyên bilind heta 
2114 metreyî dirêj dibin. Li Cûdi noqta herî 
bilind Girê Çeko ye. Çiya wek elîpsekî ye. 

Cûdî ji ber ku di efsaneyên kevn de wek 
mekana Keştiya Hz. Nûh derbas dibe, di 
nav gel de pîroz e. Deverên ku di rîwayetên 


pîroz de derbas dibin li bakûrê Gundê 
Girêçolya ye. Tê bawer kirin ku bermayiyên 
keştiyê li vê meydanê ye. Meydan bi qasî 
500 m2 fireh e. Navê meydanê ‘Sefine’ ye. 
Sefîne bi Zimanê Erebî tê wate ya ‘Keştî’. 

Li ciyê ku Keştiya Nûh sekiniye, derbend- 
ekî bi navê ‘Deriyê Cebraîl’ heye. Herwiha li 
hember vê derbendê şikeftekî bi navê ‘Kuna 
Îblîs’jî heye. 

Yek ji lûtkeyên Cûdî bi navê ‘Ziyareta 
Nûh’ tê naskirin. Heta sala I984an jî evder 
rojê înê ji alî gel ve dihat ziyaretkirin. Ef- 
sana tofanê û navê Cûdî di ayetên Quran a 
pîroz de jî derbas dibe. 

Li wê derê devê dû qrateran jî hene. 

Ev qrater di nav gel de wek ‘Tenbo’ tên 
binavkirin. Dîsa li ser Cûdî sê sarincên avê 
hene. Ava ku zivistanê di van sarincan de 
tê civandin, havînan ji alî gundiyan ve tê 
bikaranîn. 

Li ser zinnarên quntara çiya 
gelek şeklên ji dema kevir mane 
jî hene. 

Çem 

Çiya û deştên Şirnexê ji alî çem, av û 
rûbaran ve dewlemend e. Çemên navdar 
ê Şirnexê Ava Botan, Rûsor, Ava Masiyan, 
Ava Besta Hincê, Ava Besta Meryemê, 

Çemê Hêzil, Ava Xebûr û Dîjle ne. Herwiha 
di nav gelî û çiyayên asê yê Şirnexê de gelek 
avên biçûk jî diherikin. 

Deşt 

Li ser erdîma Şirnexê cîhê sererast deşta 
Cizîrê ye. Deşt ji biniya Hezexê destpêdike, 
ji quntarê Cûdî ve ber bi Girgêemo ve 
dirêj dibe. Ew sînorê Sûrî û Tirkiyê, jî ji 
hev diqetîne. Dirêjiya deştê 40, firehî jî 10 
km ye. Li deştê li keviyên Dîjle û Xebûrê 


kiştûkala avî, li deverên din jî ya bejî tê 
kirin û berhemên wek genim, ceh, nîsk û 
pembû tê çinîn. 

Erdnîgara Şirnex ji alî hin madenên 
binerdê ve jî dewlemend e. Li quntarên 
Cûdî bi milyon tonan rezerwên komirê 
heye. Li navenda Şirnexê bi sedan malbat bi 
derxistina komirê debara xwe dike. Komira 
Şirnexê salên beri şer zivistanê hemû malan 
Bakur germdikir. 

Aborî 

Şirnex bajarê xizaniyê ye. Bi sedan 
zarokên wî bajarî birçî û tazî mezin dibin. 

Li Şirnexê sanayî tûne ye. Aboriya bajêr li 
ser lawirvanî û komirderxisinê ye. Bajêr li 
Kurdistan û li Tirkiyê yek ji bajarê herî xi- 
zan e. Şirnexiyekî kî ji hatina netewî salane 
877 dolar distine. Ev hijmar ji bo wîlayetekî 
Tirk serê mirovê li seriya çend hezar dol- 
aran e. Navçeyên Şirnexê Sîlopî û Cizir jî 
debara xwe bi rêya Xebûrê dikin. Aboriya 
herdû navçeyan li ser Deriyê Xebûr e. 

Şal û Şapik 

Şirnex li Bakûr yek ji bajarên ku jiyana 
şûnewarî didomîne ye. Taybetiyeke Şirnexî 
an jî botiyan, girêdan û cilên wan e. Helbet 
dema behsa girêdana Şirnexiyan tê kirin, 
şal û şapik tê bîra mirov. Van kincan ne 
tenê li Botan her wiha li heremên Behdînan 
û Zaxrosê jî tên lixwekirin. 

Taybetiya şal û şapik qumaşê (bestir) wî 
ye. Ev bestir li heremê ji sedan sal vir ve 
di tevnan de tê rîsandin. Benikê bestir ji 
hiriya saf e. Hirî piştî tê şûştin li ber tavê tê 
ziwakirin. Paşê gulokên hirî di teşiyan de 
wek benikên zirav tên rîsandin. Ev benik li 
dolaban tê lefandin û bi sîhtirîk tê rengki- 
rin. Bi vî awayî tê ber tevnê. Qumaçê şal û 

in. Gelê Şirnexê bi zarava ya kurmancî 
diaxife û ji mezheba Sunî ye. 

Heta salên 1990’an li Navça Beytuşebabê 
çend gundên Keldanî hebûn. Keldaniyên 
Elkê ji ber zextên rejimê koçî Awrûpa û 
metropolan kirin. Li navçe ya Hezexê jî 
çend malbatên suryanî hene. Piştî destpêka 
şer bi dehhezaran Şernexî jî koçî metropo- 
lan an jî Ewropayê kirin. 

Şirnex, li rojhilat cîranê Colemêrgê, 
li bakûr cîranê Sêrtê û li rojava jî cîranê 
Mêrdînê ye. Bajêr li başûr jî cîranê Dêrik a 
Rojava û Zaxo ya Başûr e. 


şapik havînan hênik, zivistanan jî germin. 

Ev qumaşê ku di salên berê de bi taybetî 
ji alî hosteyên Ermenî û Suryanî ve dihatin 
rîsandin, her diçe bihaya xwe wenda dike. 
Niha li Şirnexê çend atolyeyên biçûk tenê 
mane. 

Hostayên şal û şapikan gazin dikin ku 
wek berê kes van kincan nade girêdan û 
mirovên pîr tenê li ser adet û kevnej 
xwe dimeşin. Xort raxbetê tiştê: 
nakin. 

Nav 

Li gor riwayetên pîroz navê Şirnexê 
ji peyva ‘Şarê Nûh’ tê. Katîp Çelebî ku 
di salên I700an de li heremê digere, di 
seyahetnama xwe dibêje çavkaniya vê 
gotinê Tofana Hz. Nûh e. Heman rîwayet di 
nivîsarên şaristaniyên Gûdî, Babîl û Asûri- 
yan de jî derbas dibe. 

Li gor efsanê, Keştiya Nûh piştî ku 
tofan dadikeve, li ser çiyayê Cûdî disekine. 
Sakînên keştiyê yekem car li bakûrê çiyayê 
Cûdî li bajarê Şirnexê bicîh dibin û vê derê 
wek ‘Şarênûh’ binavdikin. 

Di demên dawîn de ev peyv di nav gel 
de wek ‘Şirnex’ hatiye bilêvkirin. Tirk jî ji 
bajarê dibêjin; ‘Şirnak.’ 

Şirnex di demên kevn de wek xopanek bi 
Cizîra Botan ve girêdayî bûye. Piştî damez- 
ndina Komara Tirkiye wek navçe bi Sêrtê 
hat girêdan. Di sala 1990’an de jî wek 
wîlayet biserê xwe hat birêxistin. 


svneşopiyen 
. ;nkevn 


Kilimên Jîrkî 

Dema Şirnex tê gotin, navê kilîmên Jîrkî 
tîne bîra mirov. Kilîmên Jîrkî vî bajarî bi 
cîhanê daye naskirin. Ev klîm li navçeyên 
Beytuşebab, Qîlaban û navenda Şirnexê tên 
rîsandin. 

Piştî ku li Kurdistanê gund hatin valaki- 
rin, tevnên kilîman jî bêxwedî man. Niha li 
çend mal û atolyeyekî navenda Şirnexê ev 
hunerê kevnare di ked û çavên van keçan 
de didome. Taybetiyên van kilîman desen 
û motîvê wanin. Ev motîvên ku her yek 
çîrokekî tîne ziman, bi sedan salên di 
tiliyên keç û jinên jîrkiyan de dijîn. 


Rêvebirî 

Şirnex li gor pergala rêve- 
biriyê parêzgehe. Bi navên 
Elkê (Beytuşebab), Qîlaban 
(Uludere), Girgêemo (Si- 
lopi), Cizîra Botan (Cizre), 
Findik (Guçlukonak) û 
Hezex (idil) 6 navçe û 
234 gund û gelek komik bi 
bajêr ve girêdayîne. Nifûsa 
Şirnexê tevî navçeyan sêsed 
hezarî e. 

Rûniştvanên bajêr tev kurd 


Dîrok 

Xaka Parêzgeha Şirnexê di dîrokê ji gelek 
şaristaniyan re peytextî kiriye. Peytexta 
Dewleta Babîlê a yekem ku ew jî wek Babîl 
tê zanîn, di nav sînorê navçe ya Cizîrê, 
gundê Kebelî bûye. Dîsa peytexta împara- 
tori ya gûdî ku navê wê ‘Bajarkard’ bûye, di 
nav sînorê Sîlopiyê de ye. 

Li gor bermayiyên ku ji kolanên arkeolo- 
jîk hatine derxistin, li Botanê bi hezaran sal 
berê jiyana şaristanî destpêkiriye. Di dîroka 
niviskî de 4 hezar sal b.z li deverê rêçên 
Şaristaniya Gûtiyan hatiye tesbitkirin. 

Piştî Gûtiyan 2 hezar sal şûnde pêşiyê 
Babîlî û paşê jî Asûriyan li Botanê hukum 
ajotine. B.z di salên 612’an de herem dikeve 
destê Medan û piştî 150 sal, persî dikevin 
heremê. Paşê Artêşa îskender, selefkosî, 
kelt, part û sasanî bi dorê li heremê hukum 
dajon. Û p.z di salên 6ooan de jî Artêşa 
Ereb a Musluman li Botanê ye. 

Piştî belavbûna îslamê bi dorê emewî, 
abbasî, selçûqî, artûqî û zengî dikevin 
Botanê. Di sala 1260’an de jî dema 
Mîrên Ezîzan destpêdike. Di vê 
demê de Cizîr peytexta vê huku- 
mdariya kurd e. Di vê navberê 
de aqqoyinî û osmanî 
heremê bi xeracê ve girê 
didin. Heta serhildana Mîr 
Bedirxan a sala i840an, 
Şirnex, Cizîr û derûdorê 
bi destê mîrên kurd tê 
birêvebirin. 

Ji ber ku bi dehan 
şaristanî û împaratorî li 
Botanê bicih bûne ev herem 
di warê çandî û olî de bûye nav- 


WELAT 1 1 




Tofana Nûh 


endeke pirreng. Di dema selefkosiyan de li 
Botan û heremên cîran ola Îsewîtî jî belav 
bûbû. Heta wê çaxê gelê Botanê Zerdeştî 
bûn. Di dema selefkosiyan li heremê gelek 
jî keldanî hebûn. Herwiha heta salên dawîn 
li bajêr hin malbatên ermenî jî hebûn. îro 
pirên van rengan asîmîle bûne û kurdî 
diaxifin. 

Mîrnîşîna Botanê 

Li Herema Botanê Şerê navbera 
Mîrnîşîna (Botanê) Bedirxan Beg û Dewleta 
Osmanî ya sala i84ian di dîroka Kurd- 
istanê de rûdanekî balkêş e. Bedirxan ku 
dibe mîrê heremê, li Botanê hukumdariyekî 
serbixwe rastdike. Mir û begên cîran 
lihev dicivîne û ji osmaniyan diqete. Piştî 
salên 1840’an artêşeke xurt çêdike, li ser 
navê xwe xutbe dide xwendin û pere dide 
çapkirin. Mîr Bedirxan tixûbên dewleta 
xwe ji Urmiye heta Amedê fireh dike. Di 
sala 1846’an de Osmanî artêşekî mezin 
dişînin ser Dewleta Botan. Di şerên pêşîn 
de hêzên kurd Artêşa Osmanî jihev belav 
dikin. Yezdan Şêrê xwarziyê Bedirxan, ku 
di şer de fermandarê navendî ya Artêşa 
Botanê bû, bi dizî bi osmaniyan re lihev 
dike û derbasî refên wan dibe. Di encam 
de hêzên kurd têk diçin û Bedirxan di kela 
Dihê de tê girtin. Mîr Bedirxan piştî sirgûna 
Girava Girîdê tevî malbata xwe koçî Şamê 
dike û di sala 1870’an de li wê derê diçe ser 
dilovaniya xwe. 

Di dema Siltan Hemîdê de hin eşîrên 
Botan di Alayên Hemîdiye de parastwaniya 
Dewleta Osmanî dikin û serhildanên her- 
emê ditefînin. Hin ji van eşîr û malbatan, 
nihajîjiqoricîne. 

Li Şîrnexê jî, Serhildana Axayê Sor a sala 
1912’an û li alî Torê jî serhildana Elîkê Betê 
li heremê bandorên xwe dikin. Di encama 
van serhildanan de di nav hêzên kurd û 
Artêşa Osmanî de pevçûnên mezin der- 
dikevin û li heremê qetlîam tên kirin. 

Ji navçeyên Şirnexê Beytuşebab, bi navê 
xwe yê din Elkê, di salên damezirandina 
Komara Tirk de dibe sehna serhildanan. Di 
sala 1924’an de ihsan Nûrî Paşa ku endamê 
Azadî ye û di Artêşa Tirk de zabit e, li vê 
navçê serhildide. 

Dîsa di heman salî, di meha tebaxê de 
Nasturiyên navçê jî li dijî rejimê serhildi- 
din. Di vê serhildanê de hin eşîrên kurd jî 
alîkariya Nasturiyan dikin. 

Salên Dawîn 

Di salên 1960’an de ku li Başûrê Kurd- 


istanê bayê netewî bilind dibe, Botanê 
jî digre bin bandora xwe. Tevgera Başûr 
bi taybetî li nav eşîrên Botan û li bajarên 
wek Şirnex û Cizîrê ji xwe re gelek têkilî û 
baregeh datîne. 

Ber bi salên 1980’an ve jî li Botan û derû- 
dorê xebatên rêxistinên siyasî bi awayekî 
eşkere dimeşiyan. Tevger û partiyên kurd li 
Şirnex û Cizîrê dixebitîn. Ji ber ku herem ji 
bo herdû perçeyên Kurdistanê wek deriyekî 
bû, navendeke girîng bû. 

Tevgera çekdar ku di sala 1984’an de 
destpêkir, baregehên pêşîn li herema 
Botanê li bin siya Şirnexê hatibû danîn. 
Gabar, Cûdî, Herekol, Çirav û çiyayên 
Botanê yê din bû baregeha şerwanan. 

Artêşê li heremê demekî dirêj hin navçe, 
gund, rê û deveran xalî kir. Di şer de Şirnex 
û derûdorê ji sivîl û leşker û gêrîllayan bi 
hezaran kesan jiyana xwe wenda kirin. 

Botan, bi taybetî jî bajarên Şirnex û 
Cizîr piştî geşbûna şer bûbûn sembolên 
serhildanê. Li Bakûr serhildana gelêrî ya 
yekem di sala 1989’an de li Bajarê Sîlopî 
lidarket. Ji aliyekî ve çalakiyên hêzên kurd 
û ji aliyê din ve jî serhildana gel, bû sedem 
ku rejim li Şirnexê tebdîrên taybetî bigre. 

Bi vî awayî di sala 1990’an de Şirnex ji Sêrtê 
hat veqetandin û wek wîlayet hat rêxistin. 
Tûgayekî hêzên artêşê li bajêr hat bicîhki- 
rin. Bajêr bû bargeheke leşkerî. 

Herwiha çiya, zozan û gundên Şirnexê 
jî hatin xalîkirin. Di nava salên 1988 û 
1994’an de hemû gundên Şirnexê hatin 
şewitandin. 10 gundên ku mabûn jî tev 
cerdewan bûn. Gundî li derûdorê belav 
bûn. Gelek Şirnexî koçî Başûrê Kurdistanê 
jî kirin. 


Deriyê Xabûrê 

Deriyê Xebûr an jî bi navekî din Deriyê 
Brahîm Xelîl di nav dewletên Rojhilata 
Nawîn û perçên Kurdistanê de pirekî ye. 
Ji bilî rola girêdana hereman, bihaya 
siyasî ya Xebûrê jî heye. Deriyê Xebûr 
çavkaniya aboriya heremê ye jî. 

Aboriya Girgêemo û Cizîrê bi li ser 
rêya Xebûrê ye. Demên ku rê û 
deriyê Xebûrê vekirî be, her roj bi 
hezaran qamyon di nav Girgêemo 
de derbasdibin. Barê kamyonan bi 
piranî mazot e. Li Cizîr û derûdorê 
bi sedan malbat li ser bazirganiya 
vê rêyê û qamyonan debara xwe 
dikin. Dîsa bi dehan dikkan pêdivi- 
yên qamyon û ajokaran dibersivînin û 
aboriya bajêr dimeşînin. 


Li gor mîtolojiya pîroz Bajarê 
Şirnexê, Cizîr û Gundê Heştan, 
piştî tofana mezin ji alî Hezretî 
Nûh û zarokên wî ve hatine 
avakirin. Di rîwayetan de 
tofan wiha derbas dibe: Dema 
ku mirovahî serapê ketiye 
nav gunehan, dinya bi zilm û 
xirabiyê lewitiye. Nûh kesekî 
oldar e. Di xwewna xwe de 
yezdan dibinîne. Ew fermana 
çêkirina keştiyekî dide Nûh. 
Divê Nûh ji her cisnekî jîn- 
dar ê nêr û mêy cotekî bigre 
keştiya xwe û tevî însanên 
bawermend, têkeve keştiyê û 
derî û paceyan bigre. Wê to- 
fanekî mezin rabe û rûyê erdê 
ji guhehkaran pakij bike. 

Nûh piştî vê xwewnê 
keştiyekî mezin çêdike û tiştê 
jê hatiye xwestin dike. Paşê 
tofan radibe û bi rojan dajo. 
Erd di bin avê de dimîne. 

Li rûyê cîhanê tenê rêwiyên 
Keştiya Nûh zindî mane. Keştî 
bi rojan li ser avê disekine. 
Tofan radiweste. Piştî demekî 
keştî li cîhekî asê rûdine û 
av her diçe vedikişe. Ew der 
lûtkeyên çiyayê Cûdî ye. insan 
û lawir û nebatên ku ji keştiyê 
peyadibin, li derûdara vî çiyayî 
belavdibin. Li gor efsanê di 
Keştiya Nuh de 80 kes hebûne. 
Piştî ku ew ji keştiyê peya 
bûne gundê Heştan avakirine. 
Gundê ku heta salên dawî 
şên bû, di sala 1992’an de hat 
şewitandin. 

teslîm bibin û li hember vê yekê jî wê 
Azarbaycanê wek heremeke otonom 
nasbikin. Di 13’ê Haziranê de peyman hat 
morkirin. Li gor peymanê Azarbaycan 
careke din tevlî iranê dibû, hukûmeta 
Tahranê meclîsa Tebrizê wek meclîseke 
heremî nasdikir û hêzên Azerî wek per- 
çeyek artêşa iranê dihat qebûlkirin. Di 
13’ê Kanûna 1946’an de 20 hezar leşkerên 
Artêşa iranê ket in Tebrîz a paytexta 
Azarbaycanê. Di nava çend rojan de bi 
sedan komunîst û rayedarên Komara Az- 
arbaycanê ji alî hêzên rejimê ve bi awayên 
wahşîyanê hatin kuştin. Serok û wezîrên 
Azarbaycanê yên ku ji qetlîamê filitîbûn 
reviyabûn Sovyetê. Azarbaycan piştî şer û 
qetlîaman ket destê Artêşa iranê. 

Piştî vekişîna Artêşa Sor, Meclîsa iranê, 
peymana ku hukûmetê bi Sovyetê re 
morkiribû, betal kir. Bi vî awayî Stalîn ji alî 
Şah ve hatibû xapandin. 

Ezmûna kurdan bi berxwedanê 

Dor hatibû Komara Kurdistanê. Di 5’ê 
kanûnê de, di serî de Qazî Mihemed rayed- 
erên Komara Kurdistanê, ‘konseya şer’ 
civandin. Li hember biryara leşkerşandina 
Kurdistanê ya rejimê, biryara berxwe- 
danê derket û hat îmzekirin. Helwesta 
Sovyetê morala kurdan xirakiribû. Rejima 
Mahabadê neçar bû. Di vê navberê de 
kooalîsyona eşîrên kurd jî hêdî hêdî belav 
dibû. Bi vî awayî kurd bûbûn dû perçe. 
Rêvebirya Mahabadê û hin serekeşîrên 
kurd di derbarê paşêrojê de lihev nediki- 
rin. 

Bi taybetî Sedrî Qazî ku mebûs û waliyê 


"îradeya Qazi nêzikî serkeftinê ye" 

Serokê Herêma Kurdistanê Mesûd Barzanî bi 
boneya 68. salvegera bidarvekirina Qazî Mihemmed 
peyamek weşand û sedemên ku ewê ji serxwebûnê 
venegerin careke din eşkere kir. Barzanî di peyama 
xwe de wiha got; "Pêşawa Qazî Mihemmed hate îdam- 
kirin lê ew îradeya ku wî afirand niha bêhtir nêzikî 
serfiraziyê ye. Ne îdam, ne qetliyam, ne enfal û ne 
jî çekên kîmyewî û teror nikare ku rê li îradeya 
gelê kurd bibire. Hezar silav bo Pêşawa û canên 
ku di rêya azadiyê de bûne qurbanî. Em 
careke din diyar dikin ku em ji rêya wan 
veneqetiyane." 


Faysal Dagli 


P iştî ku Şerê Cîhanê bidawî bû, divêya 
hezên dagirker ji iranê vekişiyana. 

Li gor vê peymana navbera Sovyet, 
Amerîka û Brîtanya piştî teslîmbûna 
Almanya û mutefikê wan, şeş meh şûnde 
yanê heta serê meha gulana sala 1946’an 
lazim bû hemû leşkerên biyanî ji iranê 
vekişin. Lê piştî bidawîbûna şerê cîhanê 
jî, leşkerên sor ji bo vekişînê hîç hewlekî 
nîşan nedabûn. 

Piştî gelek hevdîtin û nîqaşan de, Serokê 
Sovyetê Stalîn, bi hukûmeta Tahranê re 
lihevkir. Li gor peymana navbera wan, ku 
di 5’ê Nîsana sala 1947’an de hat morkirin, 
iranê îmtiyaza petrolderxistinê dida 
Sovyetê û ji bo vê yekê şîrketeke hevpar 
dihat damezrandin. Hukmê peymanê wê 
50 sal bajota. Li hember vê yekê jî Artêşa 
Sor heta 6ê Gulanê ji iranê vedikişiya. Ji 
bo çareserkirina pirsgirika Azarbaycanê 
jî tedbîrên aştîyanê dihat pêşniyazkirin. 
Behsa kurdan ji kokê nîn bû. 


Şah, Stalîn jî xapand! 

Rayedarên Sovyetê li rejima Şah zextê 
dikirin ku bi Azeriyan re lihev werin û ji 
bo statuya Azarbaycanê formulekî bibînin. 
Lêbelê Tahranê ji Azeriyan duxwest ku 

Kurdistanê bû li gel berxwedanê bû. Lê 
ji civîna mizfetê dengên cuda derketin. 
Gelek endamên partî û serekeşîr li ser 
bêfeydebûna berxwedanê raya xwe diyar 
kirin. Ji civînê bêhêvîtî û lewazî derketibû 
û bi vî awayî belavbûbûn. 

Serekên kurdan heta hingê biryarekî 
misoger nedabûn. Lê, aqûbeta Azarbay- 
canê, bêdengiya Sovyetê, hovîtiya Artêşa 
Şah û dûdiliya hin serekeşîrên kurd, li ber 
Qazî Mihemed û rayedarên komarê reyekî 
tenê hiştibû. 

Di 16’ê Kanûnê de Qazî Mihemed, tevî 
heyetekî çû serdana General Hûmayûnî. 
Qazî ji neçarî bi şertê ku zirar nedin kur- 
dan û bajêr, hatina Artêşa iranê Mahabadê 
erêkiribû. 

Helwesta Barzaniyan: Berxwedan 

Di vê navberê de Mele Mistefa Barzanî 
bê fermana rayedarên komarê şerwanên 
xwe li ser xeta rêya Bokan û Mahabadê 
komkiribû û ji bo parastina bajêr ketibûn 
sengeran. 

General Hûmayûnî, ji bo ketina Ma- 
habadê şertê vekişîna şerwanên Barzanî 
danîbû ber heyeta Kurd. Li ser vê yekê 
Qazî Mihemed zivirî Mahabadê û biryara 
teslîmkirina bajêr ji Barzaniyan re got. 
Herçend Mele Mistefa xwest rayedarên 
komarê qayilbike ku ew berxwedin jî, lê 
wan biryara xwe neguhert. Qazî Mihemed, 
pêşniyaza Mele Misteta ya derketina çiya 
an jî derbasbûna iraqê jî qebûl nekir. 

Serpêhatiya Barzaniyan ya li iranê wê 
heta bihara sala 1947’an bidomiya. Piştî 
gelek pevçûnên xwînî, wê careke din 
bizivriyana iraqê û ew pêvajo bi meşa 
dirêj ya Mele Mistafa ya ber bi Sovyetê ve 
bidawî bûya. 

Artêşa iranê piştî vekişîna Barzaniyan 
bêpevçûn, roja 17’ê Kanûnê ji bakûr ve di 
nav aramiyê de ket Mahabadê. Bajêr di 
nav bêdengiyeke sar de bû. Serpêhatiya 
Komara Kurdistanê piştî 14 mehan bi vî 
awayî bidawî bûbû. 

Serekên kurd tên girtin 

Piştî dagirkirina Mahabadê 4 roj şûnde 
Qazî Mihemed û 45 serekên Komara 
Kurdistanê ji alî rayedarên iranê ve hatin 


girtin. Di serê meha Çile ya 1947’an de li 
Mahabadê ji bo darezandina serekên kurd 
dadgeheke leşkerî hatibû damezrandin. 
Serokê dadgehê Serheng Parsî Teber, 
dozger jî Serheng Fûyûzî bû. 

Li dadgehê ji bilî Qazî Mihemed 28 
serekên kurd dihatin darezandin. 

Dozger fermana girtina mebûsê 
Mahabadê Sedrî Qazî jî xwestibû. Ew di 
30ê Kanûnê de ji Tahranê şandibûn ber 
dadgehê. 

Pismamê Qazî Mihemed, Wezîrê Para- 
stina Komara Kurdistanê Seyfî Qazî jî di 
nav girtiyan de bû. 

Dozger di tawanbariya xwe de 22 
sûcdarî xistibû stûyê serokên kurd. 
Sûcdariyên girîng evbûn: ihlalkirina 
zagona esasî ya iranê, damezrandina 
Komara Kurdistanê, belavkirina rutbeyên 
leşkerî, guhertina ala iranê, peymanên bi 
Azarbaycanê re, têkiliyên bi Sovyetê re û 
erişên li dijî Artêşa iranê. 

Roja 9’ê Çileyê Qazî Mihemed dest bi 
parastina xwe kir. Esasê parastina wî 
wiha bû: Piştî ku di sala 1941’an de iran ji 
alî Sovyetê ve hatibû dagirkirin, dewleta 
nawendî nikaribû li Kurdistanê erkên 
xwe pêk bîne û valahiyekî rêvebiriyê 
rûdabû. Ji ber vê yekê ji bilî damezrandina 
hûkûmetê rêyekî din nemabû. Herwiha 
Qazî Mihemed li hemû kiryarên Komarê 
Kurdistanê xwedî derdiket û digot berpirsê 
vê demê ezim. 

Di rûniştinên dadgehê de dadger û 
dozgeran çend cara bêhurmet bi Qazî Mi- 
hemed re tevgeriyan. Lê Qazî bi awayekî 
merxwasî bersîwa wan da û carekî jî li 
hember heqaretên dadger, êrişê wî kir 
û got wê êdî bersîwa kesên wiha bêedeb 
nede û wî wek mûxatap qebûl neke. Li ser 
vê yekê heyeta dadgehê Serheng Receb Eta 
wek serokê mahkemê wezîfedar kir. 

Dadgeha Leşkerî ya iranê di roja 26’ê 
Çilê de biryara dardekirina her sê qaziyan 
da. Lê biryara xwe eşikere nekirin. Li gor 
encama dadgehê 28 girtiyên kurd jî di 
navbera 2 û 15 salan de ceza girtin. Tah- 
ranê fermana dardekirinê di 30’ê Adarê 
şand Mahabadê. 

Di heman rojan de dûrî Mahabadê, 
di navbera Artêşa iranê û Barzaniyan 



Qazî bi 

dirûşmeyên qah- 
ramane çûn ber 
sêpeyê 

Hukmê dardekir- 
inê di şeva 31’ê 
Adara sala 1947’an 
de hat bicîhanîn. 

Qazî Mihemed, Seyfî 
Qazî û Sedrî Qazî bi 
dirûşmeyên qahramane 
çûn ber sêpeyê. Her sê 
qaziyên Kurdistanê şeva 
dawîn ya meha adarê 
li Meydana Çarçira, li 
meydana ku 14 meh berê 
mizginiya damezrandina 
komarê dabûn, hatin 
dardekirin. 

Efserê iranê Kiyo- 
mers Salih ku wek 
katibê artêşê di şeva 
dardekirinê de hazir 
bûbû di bîranînên 
xwe de wiha dini- 
vsîne: Min qet 
bawer nedikir, ku 
berpirs û rêberê 
kurdan hinde bi 
cerg û xîret û mêr- 
çakin. Heya niha 
jî dengê Qazî Mi- 
hemed tê guhê min, 
dema digot: Xwedê 
sizayê mezlûman 
ji zaliman distîne, 
yan dirûşmeyên 
Seyfî Qazî ku ew 
meydan dewr û ber 
kerr kiribû, kulm 
û pihînên li efser û 
serbaza dida, hemû li ber çavên min û di 
mêjiyê min de ne. 

Heman dadgehê di 7’ê Nîsanê de ji 
fermandarên komarê Elîxan Şîrzadî, Elî 
Şîrazî ê sê kesê din jî dardekir û Emîn 
Kesnîzanî, Ahmed Xan Farûqî û dû brayên 
wî, Mihemed Şîrzadî, Ahmed Xan Keltikî, 


Mahmûd Xan Tirkmenkendî, Mihemed 
Xan, Baba Xan Begaxa, Sidiq Yazbilaxî, Eli 
Axa Temûte û Resûl Axayê Merdî jî, ji alî 
leşkerên iranê ve hatin kuştin. 

Bi wî awayî li Rojhilatê Kurdistanê 
serdestiya rejima Şah careke din hat tes- 
îskirin û kurd careke din di nav dengeyên 
berjewendiyan de hatibûn fetisandin. 


de şerên xedar 
diqewimîn. 


Wesiyet: Hêvîxwazim kuştina me bo we bibe pend û îbret 


Qazî Mihemed şeva dardekirinê wesiyeta xwe 
nivîsand. Gotinên dawîn yên Qazî Mihemed 
wiha bûn: 

‘’Miletê kurd û birayên ezîz! Ez dixwazim di 
gavên dawîn yê jiyana xwe de çend şîretan li 
we bikim; Ji bo xatirê xwedê êdî dijminatîya 
hevûdû nekin, pişta hev bigirin, li hemberî 
dijminê zordar û zulmê rawestin, xwe nefiroşin 
dijmin. Dijminên gelê kurd zorin, zalimin, 
zordarin, bêrehmin. Remzê serketina her gel û 
netewekî yekgirtin û yekbûn e. 

Gelê kurd, bi hîç tiştekî xwe ji gelên liser rûyê 
erdê kêmtir nîne, belkî di mêrxasî, xîret û jêhat- 
bûnê de zor ji wan gelên rizgarbûyî li pêştir e. 


Wesiyet û şîreta min ew e, ku zarokên xwe 
bidin xwendin. Bixwînin, heya hûn ji karwanê 
gelan paş nekevin, xwendin çekekê kujere bo 
dijmin. 

Nabe ku bi kuştina min û bira û pismamên 
min hûn bitirsin. Pêwîst e zor kesên din, yên 
wek me di vê rê de bikin qurban, heya digihîjin 
hêvî û merema xwe. Hêvîxwazim kuştina me bo 
we bibe pend û îbret. 

Reng e ji min bipirsin çima tû serneketî? Di 
bersivê de dibêjim, bi wî xwedayî, ez yê serkeftî 
me. Çi serkevtin ji vê mezintir e, ku niha ez di 
rêya gel û milletê xwe de ser û mal û canê xwe 
dikim qurban. Bawer bikin min bi xwe pirr ji 



dil hezdikir 
eger mirin di 
rêya xweda 
û pêxemberê 
xweda û gel 
û milletê 
kurd de be û 
bi rûyek geş 
bimirim, jibo min ev mirin, serkevtin e. 

Ji xebat û têkoşînê ranewestin, ta ku wek 
hemû gelên din li jêr destê dijminan rizgar 
dibin. Malê dinyayê tuneye, eger we welat 
hebe, serbestî hebe, mal û xak û nîştimanê xwe 
hebe, wê demê hemû tiştek we; mal û saman û 

Taye efsaneyê heywanan^^ 


-Çuçika min a çiçkam 
Ti hal û hewalê zivistanê nizanî 
Te mala xwe xirab kir 


Mala mi zî ser de danî. 



Nadire Giintaş Aldatmaz 


E fsaneya heywanan de efsaneyade 
muhîme kî yê hargûşî ya. Kirmancê 
elewî goştê hargûşî nêwenê. Na 
rewşe kî bi efsaneyê îzah kenê. 

Goreyê efsane, hargûş heywanode tuhaf 
o. Sereyê xo şîyo ere pisinge, goşê xo şîyê 
ere herî, lingê xo şîyê ere kutikî. Hetêde xo 
kî şîyo ere însanî. Sey cinîyan kincê xo yenê 
(bêdestmaj beno). No rî ra kî goştê hargûşî 
nîno werdene. 

Hargûş, efsane û mîtolojîyê şaranê binan 
de kî zaf ca gêno. 

“Qe şik çin o ke hargûş, zemanê hetê 
zîyadeyê Ewropa û rojawanê Asya de hey- 
wanode bimbarek bîyo.” 

“Hukmo pêşîno ke heqa werdena goştê 
hargûşî de bîyo, hem Galan de hem kî 
îrlanda de heta zemananê modernan kî 
ameyo.” 

Tometa goştê hargûşî, sey tometa goştê 
xozî, yahudîyan ra menda. Labelê tayê 
mezhebanê muslumanan, werdena goştê 
hargûşî kerda serbest. Mesela mezhebê 
şafiyenî de goştê hargûşî helal o. 

“Heto bîn ra şîîyî goştê hargûşî nêwenê. 
Hatta bi tirkî leqama înan hargûş nêwerdox 
o. 

Nêwerdena goştê hargûşî mabênê mus- 
lumananê Îranî û armenîyanê xirîstîyanan 
de kî esta. Beno ke bingehê na bawerîye 
Hînd-Ewropa bo. Labelê mumkin o ke her 
di komelan de kî nê toreyî heta fermanê 


Mûsayî şirê.” 

Mîtolojîyê tayê şaran de hargûş xirabin 
o, yê tayine de kî bimbarek o. Nê şarî coka 
goştê hargûşî nêwenê. 

Ewro hona zî mabênê kirmancanê 
elewîyan de werdena goştê hargûşî tomet a. 

Pepûk 

Efsaneya pepûkî, efsaneyade zaf hîssî ya. 
Wisar ke ame pepugî ke dest pê wendişî 
kerd, na efsane yena qiseykerdene. 

Pepug, tim poşemanîya xo ano re ziwan. 
Aya ke ere waya xo kerda, aye rê naleno. 
Dejê kiştena way û biray vano. Efsane nîya 
ya: 

Waye û bira rojê sonê kengeran. Xêle ke 
dayî arê, cêrenê ra yenê. Turikê kengeran 
poştîya lajekî der o. Yenê keye, nîyadanê ke 
turik de toa çin o. Kêneke vana, kengerî kû 
yê? Vano, nêzanen, mi nêwerdê. Vano, eke 
winî yo to werdê. Kêneke se kena-nêkena, 
îman nêkeno. Waye vana, îman nêkena 
zereyê mi yake, nîyade. Bira nîseno ere 
waya xo ser, zere kulve keno, qilasneno ra, 
nîyadano ke rast kî te de toa çin o. Beno 
poşman. Waye endî merda. Zereyê birayî 
jan dano vano, “Wayê, Heqî ra nîyadar 
bîyenê, ez pepug bîyenê, mi gilê dar û berî 
ra, seba to biwendênê.” 

Senî ke qesê xo qedêna, beno pepûg 
nîseno gilê dare ra, waneno vano: 

“Pepo! Keko! 

Kamî kist? 

Mi kist! 

Kamî şut? 

Mi şut!” 

Varyasyono ke mi cor de nuşta, dewa 
Pîlvankî de qisey bena. Kirmancan û 
kurmancan mîyan de zobî kî varyasyonê na 
efsane estê. 

Varyasyonê ferhengê Malmîsanijî (r.251) 
de, waye birayê xo kişena. Wexto ke bîye 
pepûk, vana: 

“Keko! 

Mi nekuşt, 


Xencer kuşt 

Dismal pişt.” 

Tayê varyasyonan de waye, birayî 
kişena. Tayîne de kî bira, waye kişeno. La 
çekuya “keko’yî, musnena ma ke pepûk, 
waya ke birayê xo kişto, a ya. Coka 
vana, “keko”. Heto bîn de kî, çekuya 
“pepûk”î nêrî ya. Belkî coka hafizay- 
an de sey lajekî menda. 

Efsaneya pepugî tim qisey bena. Wisarî, 
pepûg ke vejîya û wend, domanê ke hîna 
nêzanenê, ê kî musenê. Bi na efsane, çîyode 
bîn kî musenê ke no zanayîş, heta peynîya 
heyatê înan ci rê lazim 0. 

Armancê verên yê qiseykerdena mesele û 
efsaneyanê nîyanênan, ders a. Bi na derse 
ganî merdim hukmo pêşîn nêdo. Hîna ke 
emîn nîyo, kesî gunekar nêkero. 

Efsaneya tebîetî 

Tûşkeki 

Arêkerdoxe, cêrnot de manaya tûşkeki 
nîya nuştîbî: “Tûşkeki, aşma edarî di yew 
roj a. Verînûn ma goreyê teqwîmê tebîetî 
hereket kerdî.” 

Temaya na efsane tebîet 0, mewsim ê. 
Verênde ra şarî, goreyê rewşa tebîetî her- 
eket kerdo. 

Na efsane de kî vînenîme ke pîre, goreyê 
rewşa mîlçika xo kewta bi rayîr. La na rey 
şaşîye bîya. 

Efsane de sey zaf vateyanê folklorîkan 
mesajê xo zî esto. Merdim ganî tena bi 
rewşa mîlçike hereket nêkero. Îhtîmalê 
şaşîya mîlçike zî xo vîr ra mekero. 

Efsane wina ya: 

“Yew pîri bena, tim û tim goreyê yew 
mîrçiki xu tîyedûna, hazir kena, şina ware. 
Mîrçikê pîri key gi halînê xu viraşt û hak 
kerd de, ya zî ca di şina ware. 

Yew serri hewa zaf weş vîyaren ra, mîrçi- 
ki zî verê wextî halînê xu virazena û hakûn 
zî kena de. Pîri senî g’ vînena mîrçiki halînê 
xu viraşt û hak zî kerd de, pîri xu çînena we, 
xu kena hedre, kuwena reyar gi şîyor ware. 


Reyar ra yew dewij pîri ver a ben, von: 

- Pîrê hama rew 0, meşo ware, hama 
wextê wareyî zaf mendo, ti şina xeniqîyena! 

Pîri vona: 

- Ti sey mîrçikê mi hol zûnî! Mîrçikê 
mi halînê xu viraşt, hak zî kerd de, ez tim 
goreyê mîrçikê xo şona ware. 

Dewij kuwen pîri lîyak, nikuwen pîri 
lîyak, pîr anigeyrena. 

Pîri şina ware, hama yew hewayo zaf weş 
esto, pîri bena şa, keyf kena û vona: 

Ez tûşk 0, 0 tûşko let 0. 

Ez mîyonê birr û birr geyreno. 

Tîzon û fisonê xo edar û sibatî pîya 
verdeno... 

Pîri hama inê qalî ha fekê ya di, bei 
puk, beno xedeb, yew firtone non pa, weliki 
vay dûno, zaf beno serd. Pîri cadi kuwena 
bîn lênê toraqî, kulikê pîncê lênî ra hewa 
şino zere. Pîri 0 yo g’ nixeniqîyena. 

Vori edîlyena, pîri zî nêmxeneq binê lênî 
ra vecîyena g’ çi bivîno! Pîyorê tûşkê ya xe- 
niqîyayê, tena yew sax mando. Pîri ê tûşkê 
xo gêna hetê dewa xu wa kuwena reyar. 

Pîri yena resena verê halînê mîrçiki, 
ewnîyena g’ mîrçikê ya zî pelî kerdê a, serê 
halînî de bîya rep, cemidîyaya. 

JohnAndrew Boyle, “Mitte ve Gerçekte Tavşan” 

Yay. Haz. Oguz, Giirçayir, Halkbiliminde Kuramlar 
ve Yaklaşimlar 2, Çev. Feridun Çotra-Hiiseyin 


Taşdemir, r. 199 
Ç.c., r. 200 

Hetê Dêrsimi de, dewa Pîlvankî de na çekuye nêrî 
ya. La hetê Licê de sey “pepûk” û “pepûke” vajîyena. 
Na efsane Zerrîn Azrawa nuşta. Mi Roşan Lezgînî 
ra girewte. Hetê Çewlîgî de bifekê Çewlîgî yena 
vatene. 

Mîlçika min a.... 

Ti halê zimistanî nêzana 
To keye xo kerd xirabe 
Yê mi kî na re ser 

Tovên berxwedaneke şareza: 


'Aferî Qazî Mihemed aferî' 



Mehmet Giiltekin 


B i pêvajoyeke kurt ya 11 mehan de 
Komara Mihabadê mîrateke ji 
tecrûbeyên gelek dewlemend ji me 
re hîşt wek avakirina rêxistin, partî, komel, 
kovar û dezgehên perwerdeyê û çandî û 
meşandina helwestek sivîl ya ji bo bidestx- 
istina mafên kurdan. 

Di wasiyetnameya xwe de Qazî Mihemed 
giraniya şîretên xwe dide ser du xalan; divê 
kurd ji bona serkeftina tekoşîna mafên xwe 
bi hevdu re bawer û alîkar bin û di nav xwe 
e rêya aşitiyê bimeşînin, divê ew tu carî bi 
soz û bextê dewletên dagirker nexapin. 

Qazî Mihemed û hevalên wî bi israr 
rêyeke aşitixwaz meşandin, bi dilekî pak 
û xêrxwaz berê xwe dan Têran û Tewrêzê, 
Rûsan, emerîkayî û îngilizan. Di encamê de 
tu kes ji wan navendan li ser sozê û ehdên 
xwe nesekinî û kurd bi serê xwe man. 

Tecrubeya kurdên rojhilat di warê 
tekoşîna bidestxistina maf û azadiya 
tevahiya Kurdistanê de hin 60 sal beriya 
Mahabadê bi rêberiya Ubeydullah Nehrî di 
sala i88o’î de destpêkiribû. Di salên 1920'i 
de jî li hema hemû herêmên Kurdistanê de 
berxwedanên bi demdirêjiya bi salan hatin 
meşandin. Rêber û ronakbîrên pêvajoya 
Mahabadê nifşên salên wan serhildanan 
bûn û bûbûn şadeyên bûyer û encaman. 

Dewleta Şah Riza jî wek Tirkiyê di salên 
1930'î de hewl da, bi riya asîmîlekirina 
gelên îranê neteweyeke yekane bi tenê ji 
ziman û çanda farisan pêk bîne. Şah Riza 
jî wek Tirkiyê piraniya rêberên kurd û 
serokên eşîran ji Kurdistanê sirgûn kir û 
cil û bergên kurdî da qedexekirin. Hetanî 
destpêka şerê duyemîn ya cihanê Kurdan li 
dijî zordariyên Şah Riza çi piçûk, çi mezin 
gelek serhildan meşandin. Di sala 1841’an 
de dawiya serweriya Şah Riza hat, dewleta 
îranê ji taqet ket û hêzên wê belav bûn. Ev 
jî bû sedem ku Sovyetê ji aliyê bakûr de û 
îngilazan jî ji başûr de îran dagir kirin. 

Ev rewşa îranê, valahiya otorîteya siyasî 
bo kurdan û Azeriyan derfetên tevgerînan 
peyda kir; wek Azeriyan, kurdan jî dest bi 
avakirina rêxistinên xwe kirin û amadek- 
ariyên ji bona avakirina komareke xweser 
li îranê meşandin. Piştî damezrandina rêx- 
istina Komela'yê di sala 1945’an de Partiya 
Demokratîk a Kurdistanê ava bû, kovarên 



wek Niştiman û Kurdistan 
û pirtûk hatin weşandin 
û dibistanên kurdî saz 
kirin. Kurdên rojhilat di 
vê pêvajoyê de bi perçeyên 
mayîn ên Kurdistanê re jî 
bi piştgiriyê têkilî danîn 
û gelek civîn li darxistin. 

Mela Mistefa Barzanî jî 
di bihara 1945’an de tev 
pêşmergeyên başûr yên 
ku bi hikumeta îraqê re 
di nav şer de bûn, derbasî 
rojhilat bûn û pişt re ketin 
nav xizmeta Komara Ma- 
habadê. Piştî li darxistina 
Komara Azerbaycanê li 
Tewrêzê di dawiya sala 
1945’an li Kurdistanê Ko- 
mara Mahabadê di 22. çi- 
leya 1946’an de li meydana 
Çarçira ji aliyê serokkom- 
arê wê Qazî Mihemed de 
hat îlankirin. Bi biryarên 
meclisê zimanê kurdî 
wek a fermî ya komarê, 
weşandina rojnemyek ro- 
jane û radyoya Mahabadê 
hatin qebûl kirin. 

Ji wê rojê pêva Qazî 
Mihemed bi xwe û şandeyên Komara 
Mahabadê li gel îngilizan, rûsan, dewleta 
îranê û komara Azerbaycanê hevdîtin pêk 
anîn bona hesibandin û pejirandina Ko- 
mara Mihabadê. Her çiqas Sovyet û Têranê 
komara Azerbaycanê qebûl kirin jî wan ne- 
dixwast ku kurd jî bi serê xwe bibin xwedî 
komarekê. Bi piranî jî daxwaza Têran, 
Tewrêz û Rûsan ew bû ku kurd bikevin bin 
serweriya Azerbaycanê. Kurdan ev daxwaz 
nehesibandin, lê dîsa jî Qazî Mihemed bi 
berdewamî riya aşitiyane meşand û her car 
anî ziman ku kurd daxwazên însanî yên 
wek qebûl kirina statûya kurdan bi awayê 
komereke otonom, bicîhkirina demokrasiyê 
û ligel hevdu jiyaneke bi wekhevî, azadî û 
dostaniya hemû gelên li îranê dikin. 

Emerikayî û îngilizan jî bal nedan hewlên 
Qazî Mihemed yên bona azadî û demokra- 
siyê. Ew bawer bûn ku komareke kurd wê 
di bin bandora Sovyetê de bimîne û piştî 
demekê dest bi berfireh kirina bandora xwe 
li ser perçeyên bakûr û başûr bike ku ew 
herdu dewlet jî girêdayî wan bûn. Helwesta 
Amerikayiyan û îngilizan li alî Têranê bû 
û zor didan rûsan ku ew rojek pêşde ji axa 
îranê vekişin. Piştî rûsan bi dan û stand- 
inên bi dewleta îranê re gihîştin armanca 
xwe ya bidestxistina parek ji petrola îranê, 
ew di 9'ê meha gulana 1946’an de ji bakûrê 
îranê vekişiyan. Li ser vê bûyerê dawî bi ko- 
mara Azerbaycanê hat û ewe ket bin destê 
artêşa îranê. 


Hewldanên kurdan yên aşitiyane encam 
nedabûn û êdî nîşanên pevçûnan diyar 
bûbûn. 

Qazî Mihemed û meclisa Komara 
Mahabadê pêşniyariya Barzanî û kurdên 
mayîn yên bona berxwedaneke çekdarî 
qebûl nekirin, ji ber ku wan nedixwast 
komkujî pêk bên. Bi biryar û daxwaza 
hemû aliyan Barzanî û pêşmergeyên başûr 
ji Mahabadê derketin. Artêşa îranê di î/ê 
berfenbara sala 1946’an de êriş bir ser Ma- 
habadê û komar hilweşand. 

Serokkomar Qazî Mihemed û wazîrên 
komarê hatin girtin û mahkemekirin. Qazî 
Mihemed, serokwezîr Haci Baba Şeyh û 
wezîrê parastinê Mihemed Hûseyn Seyfi 
Qadî li meydana Çarçira, ew meydana ku 
komara pêşîn a kurdî hatibû damezrandin 
hatin dardakirin. 

Di pêvajoya mahkemeyan de jî pêşewa 
Qazî Mihemed bi berfirehî parastina mafê 
Kurdan yên rewa kir. Wî bi hemû hewl- 
danên xwe yên bi riya aşitiyane bo safikiri- 
na pirsa kurdî, şernexwazî û parastinên xwe 
yên aqilkemalî di dadgeha dewleta dagirker 
ya îranê de heta roja 
mirina xwe helwesteke 
dilovanî, aşitîxwazî û 
mirovhizî pêşkêş kir. 

Helbet evhelwestjî 
mîrateyeke gelek pêwist 
û giranbuha ye bo miletê 
me û layiqî pesndanê 

ye. Ev cara pêşîn bû ku di siyaseta kurdî de 


raman û tevgereke aşitiyane û mirovhizî 
eşkere derketibû pêş. Qazî Mihemed û 
havalên wî bêşik dizanibûn ku ewê di en- 
cama vê pêvajoyê de bi îhtimala mezin bên 
darda kirin, wan ji bona ku parastina gel û 
mirovên welatê xwe canê xwe feda kirin. 

Helwesta Qazî Mihemed di gelek xalan 
de dişibîne ya tevgerên sivîl û berxwer- 
danên bi aşitiyane û mirovhizî yên ku di 
heyama wî de di dinyayê de nû şax vedidan. 
Bi hezar salan dewletên kolonyalîst yên 
herêmî û navnetweyî ji bo berjewendiyên 
xwe yên hovane di seranserê dinyayê de 
şer meşandin, bi ser de herdu şerên cîhanê 
li pey hevdu bi kuştina zêdetirî 20 milyon 
mirovan, koçberî û xelayê jî ev çavsorî 
gihandin merheleke herî xirab. Ji wê peve 
mirovatî êwirî pêvajoyeke nû ku tê de 
raman û tevgerên dijî şer yên bona aşitî û 
mafê mirovan derketin pêş. 

Komara Mihabadê, pêşewa Qazî Mi- 
hemed û hevalên wî di dîroka Kurdan ya 
sedsala 20 an de cîhekî taybet digirin, nav 
û dengê wan di seranserê Kurdistanê de 
wek nişana yekbûn, aşitî û azadiyê tên 
bi bîranîn, ew bûn mijara gelek stran û 
helbestan. Gotina pêşewa Qazî Mihemed 
a li hember dagirkeran; ”Hûn çi bikin jî 
Kurdistan yek e, ne çar perçe ye" her diçe 
zêdetir di nav kurdan de belav dibe. Wek 
Cegerxwîn gotiye: 

’Aferî, aferî Qazî Mihemed aferî.” 

Mîrê Bilûrê Egîdê Cimo 


Huner çeka herî zor e 


Çetoyê Zêdo 

K ulîn an jî embara wêje û folklora 
kurdan bê guman Qafqasya û 
welatên Sovyetê ne. Kurdên ku ji 
zilm û zordariya çar dewletên ku Kurdistan 
desteser kirine bazdane û xwe spartine 
van deveran. Digel ku li vir di warê jiyan û 
polîtîkê de bo kurdan hin derfet û sistahî 
hatine pêşkêşkirin, ew zêdetir û di zû de 
ketine nava keft û lefta karên hunerî, çandî 
û wêjeyî. Weke Erebê Şemo, mala Celîlan, 
Şikoyê Hesen û bi sedan navê din. Û helbet 
ji yên ku dijîn jî Egîdê Cimo an mîrê bilûrê. 

Egîdê Cimo ku bi pifkirina bilûra xwe 
deşt û zozanan ji xwe ve dibe û hemû 
kul û keserên kurdan bi dengê qamûşa 
efsûnî tîmar dike di salên dawîn de li ser 
rûyê cîhanê hate naskirin û pif a wî weke 
bagerekî li cîhanê pehn bû. Weke ku çawa 
Xwedê hemû sir û şîfreyên alemê ji Hz. Elî 
re vegot û tenê qamûşên li derdorê bûn 
şahid û ew sir bi dengê bayekî berz li nava 
qamûşan belav bû û ji wê rojê pê ve dengê 
qamûş her û her piste pista sir û avsûneke 
kûr li ba dike, Cimo jî ji wan kêm kesan e 
ku gihîştiye wê avsûn û sirê û bi bilûra wê 
ji dema me re dilorîne. Egîdê Cimo li ser 
jiyan, huner û hêviyên xwe çend pirsên me 
dan ber pif a xwe û bi ser de jî wiha got; 
““Hinek bi ruhê xwe dikevin nav hunerê û 
hinek jî bi lingê xwe...”” 

Hûn kengê çûn Radyoya Erîvanê? 

1955’an Radiyo Erîvanê vebû. Dema ez 
çûm Radyoyê zêde kes tunebû. Huner- 
mendên kurd li radyoyê kom dibûn. Pişt 
re min di dereceya kompozîtoryê de dengê 
wan qeyd dikir. Casimê Celîl, Nûrê nikaribû 
kurdî rind xeber bidana. Ordîxan rind bû, 
vê paşê yek cûrê hunerê da xebitîm. Di 
1960’î de nîv meaş dane min ez xebitîm. 
Min li dibistana muzikê Romanûs Miliki- 
yan de, beşa “Gaboy” 5 sala da xwend. Ji 
bo ku dixebitim, êvarî diçûm dibistanê. 
Ensturmana “Gaboy” di senfoniya de tê 
lêxistin. Piştî karê radyoyê diçûm dawetan, 
ez mecbûrbûm. 

Navdengiya Egîdê Cimo kengê belav 
bû? 

Ji sala 1960’î şûn de hatim naskirin. 
Dema ki ez ditîtim digotin “Ma tu ew î? Me 
digot tu di wan deriyan de hilnayê!” Zêr jî 
biçûk e, tu qîmetê wî bêje... 

Apê Egîd, hûn huner û muzîka kurdî 
çawa dibînin? 

Huner çeka herî zor e. Bi hunerê cimaet 
tê naskirin. Heke hunerê te hebe dinya te 
nas dike tu kiyî... Wê demê dinya dizane tu 
kê miletê? Heke tiyatra, opera, senfoniya 
te hebe, dewleta heye, ku hunera me hebe 
hemû dinya marîfeta me nas dike. Huner 


Hinek bi 
ruhêxwe 
dikevin nav 
hunerê û 
hinekjî hi 
lingê xwe... 


bahr e, me ji wê bahrê niqutek hilnedaye. Deqên li ser destê we çiye? 

Heke mecalê hunerê tune be wê çawa pêş Ev, kurê Selxanilê Beko, sazbend bû, go 

bikeve? Divê mecalê hunerê divê hebe ku were şiklê qîzeqê li ser destê te lêkim. Ewî 
were kifş kirin. tûş lê rind nekiriye, destê min heram kiriye. 

h 


Hûn bi gelek hunermandan r exe 
bitîn, hûn di “Wodka Lîmon” de ji 
hebûn. Hûn bi şanogeran re jî nexe- 
bitîn? 

Par min li Amedê çaxê min dît ku 
tiyatroya “Mem û Zîn” da bi çend dengan 
distrên, min go ev opera ye. Ev hunara me 
divê usa be. Nava huner da daxwazî heye, 
divê em xwe bigîhînin hunara dinyayê... 
Arsen Poladov hîmê pantomîma ermeniyan 
danî, wan nizanîbû ev huner çawa dibe, wî 
ev huner li Ermenîstanê pêk anî. Dema em 
li Moskowbûn, tiyatroya “Ahmedê Xanî 
Nû Tê Jiyanê” Arsen Poladov hazir kir. Sala 
1996’an bû. Min go ez nikarim, lê Arsen 
min xiste nav tiyatroye. Em çar kes korbûn, 
min jî rola korekî dilîst. Em çar kor em 
derdikevin, em dihatin Cizîrê. Ahmedê Xanî 
jî bo ku biçe Cizîrê ji me dipirsî “Hûn diçin 
ku?” Arsen Poladov kir ku ez di şanoyê de 
bilîzim. Li Tiblîsê cara ewil min şano dît. 16- 
17 salî bûm, dema min “Mem û Zîn” temaşe 
kir. Ew lîstikvanê ku Beko ewqas rind dilîst 
min kevir avêtê. 

Cara ewil hûn kengê çûn Kurdistanê? 

Kêfxweşiya min ewbû, 2003’yan em 
teglîfê festîvala Amedê bûn, çaxa ez peya 
bûm; dema min erd paç kir, êdî temamê 
Kurdistanê çûm. Ji bo me xewn bû, cimaetê 
jî li wir gelek qîmet da me, em bernedan. 
Digotin “Mam Egîd çend sal e, tu pif dikî?” 
Min jî wan ra digot, va şêşt sal e... 


Ji berê heta niha kîjan miqam wenda 
bûn? 

Tiştê berê sedî pêncî nemane. Dereceya 
berê rabû, niha ew miqam kêm bûne. Miqa- 
mê lepa giran “Şaror, Sekme, Zûlo, Şahgulê 
Nêrî”. Miqamê lapê sivik “Yar Xuştî, Laçî, 
Koçerî, Sêpê, Hoy Narê” me heye, dikarim ji 
berê de xweştir lêxim. Ev timam di 
radyoyê de hene, lê îro nemane... 

Ermen hunera te çawa 
dibînin? 

Serî de bêjim “Dilê Yeman, 

Yar Xuştî” ya me ye. Ciwan 
Gasparyan û Komîtas 
kilamên dema top 
kirine, gelek stran 
birine ser navê 
ermeniyan. 

Ez li navwan 
(ermenî) pir 
derketime, ez 
li vira kêm 
derketime. 

Bêtir rady- 
oyê û nav 
cimaeta 
me da 
hebûm. 

Hêviya 
we çiye? 

Tevî 
yekitî û 
tifaq di 


nav çar perçe kurdan de çê bibe bes 
e. Hêvî dikim ku em ber bi wê derêcê diçin. 


Kîye? 

Egîdê Cimo, di sala 1930’î de li Er- 
menîstanê li gundê Erdeşîrê hatiye dinyê. 

Bi destpêkirina weşana Radyoya Êrîwanê 
(1955’an) weke sazbend dest bi xebatê dike 
û ji 1960’î ve her ku diçe dengê bilûra wî li 
tevahiya Kurdistanê belav dibe û bi nasnavê 
“Mîrê Bilûrê” heta îro deng vedide. Li ber 
dengê mey, fîq û bilûra Egîdê Cimo, gelek 
stran û kilamên kurdî tê gotin û dikeve 
nav kelepora muzîka kurdî. 37 salan 
bê navber li Radyoya Erîwanê hunera 
xwe pêk tîne. Di sala 1967’an de li Er- 
menîstanê dibistana Muzîkê Romanos 
Melikiyan de 5 sala perwerdehiya xwe 
diqedîne. Li gorî temenê xwe yî 83 sal, 
hê jî hunerê bi ruhê xwe pêk tîne. 

Wêne: 

Mehmet Masum Stier 






